
প্রকাশক কর্তৃক 
সর্বস্বত্ব সংরক্ষিত 


ঢাকা, আশুতোষ প্রেসে 
জ্রীরেবতীমোহন দীসদ্বারা মুদ্রিত - 


মাইকেল মধুন্থুদন 


১৫১ 


€১) 
মাইকেলের মৃত্যুতে কবিবর নবীনচন্দ্র বড় আক্ষেপে 
গাহিয়াছিলেন,-_ 
“বের কবিতে ! আজি অনাথ! হইলে 
মধুর বিহনে ঃ 
আজন্ম শৃঙ্গল ভরে দীনা ক্ষীণ কলেবরে 
বেড়াইতে বঙ্গালয়ে বিরস বদনে।” 
বাস্তবিক মাইকেল মধুসূদনের পূর্বের বাঙ্গলার কবিতা 
মিত্রাক্ষররূপ শৃঙ্খলে যেন আবদ্ধ ছিল। মিত্রাক্ষর ছাড়া যে 
বাঙ্গালায় কবিত। হইতে পারে, ইহা সেই সময়কার বড় বড় 


মাইকেল 
কম 


- মনীধিদ্দেরও কল্পনায় আসিত না। বাঙ্গালা কবিতার এই 
দুর্দশা দেখিয়া মাইকেল লিখিয়াছিলেন-__ 
প্ৰড়ই নিষ্ঠুর আমি ভাবি তারে মনে, 
লো ভাষা! পীড়িতে তোম! গড়িল যে আশে 
মিত্রাক্ষর-রূপ বেড়ী। কত ব্যথা লাগে 
পর যবে এনিগড় কোমল চরণে_-" 
মাইকেল স্বীয় অসাধারণ গ্রতিতা-বলে বাঙ্গালা কবিতার 
এই মিত্রাক্ষর-রূপ বেড়ী ভাঙ্গিয়া, অমিত্রাক্ষর-রূপ এক 
সুন্দর নৃতন সাঁজে বঙ্গতাষাকে সাজাইলেন । তাই মাইকেল 
বাঙ্গালায় অমর-_তাই বাঙ্গাল! ভাষা এবং বাঙ্গালী জাতি 
তাহার নিকট খণী | 
. এই অমর কবি ১২৩০ সালের ১২ই মাঘ (১৮২৪ খুঃ 
২৫শে জানুয়ারি) শনিবার যশোহর জেলার অন্তর্গত কপোতাক্ষ 
নদের তীরবর্তী সাগরপটাড়ী গ্রামে বিখ্যাত দত্তবংশে জন্মগ্রহণ 
করেন। ইহার পিতার নাম রাজনারায়ণ দত্ত। পারশ্য 
ভাষায় তাহার যথেষ্ট অধিকার ছিল বলিয়া, রাজনারায়ণ 
সকলের নিকট “মুন্সী রাজনারায়ণ” নামে পরিচিত ছিলেন। 
রাজনারায়ণ কলিকাতা সদর দেওয়ানী আদালতের উকীল 
ছিলেন। স্বকীয় বিদ্ভা ও অধ্যবসায় প্রভাবে ইনি ওকালতীতে 
যথেষ্ট স্থুনাম অর্জন করিয়াছিলেন। তিনি প্রচুর অর্থ উপার্জন 


[২] 


মাইকেল 

করিতেন সত্য, কিন্তু জলের মত অর্থ ব্যয় করিতেও তিনি 
কখন কুঠ্ঠিত হইতেন না । তীহার ব্দান্যতাও যথেষ্টই ছিল। 
পুভ্র মধুসুদন পিতার দৌষগুণ সমস্তই পাইয়াছিলেন। বাক্‌- 
পটুতা,অমিতব্যয়িতা, বিলাসিতা,আত্মসংযমের অভাব,তবিষ্যু- 
চিন্তাহীনতা পিতাপুণ্রে প্রায় সমান ভাবেই বিদ্যমান ছিল। 

মধুসূদনের মাতা জাহবী দাসীকেই রাজনারায়ণ প্রথমে 
বিবাহ করেন। মধুসূদনের আরও তিনজন বিমাতা ছিলেন। 
মধুর জন্মের পর তাহার একটা ভ্রাতা এবং পরে একটা তন্মী 
জন্মগ্রহণ করে, কিন্তু তাহারা বাল্যেই কালগ্রাসে পতিত 
হয়। এজন্য মধুসৃদনই ছিলেন পিতামাতার অতি আদরের 
ছেলে_-বংশের ছুলাল। এই বংশের দুলাল স্মেহময় পিতা- 
মাতার মনে নিদারুণ ক্রেশ দিয়া, অলৌকিক প্রতিভাবান্‌ 
হইয়াও শেষ জীবনে কিরূপ দুঃখ ক ভোগ করিয়াছিলেন, 
সেই কাহিনী বাস্তবিকই সকলকে বেশ, শিক্ষা! দেয় বে, 
পিতামাতার অবাধ্য এবং উচ্ছঞ্খল হইলে জীবনে কখনও 
শান্তি পাওয়! যায় না,__-সাধারণের ত কথাই নাই, যাঁর! জ্ঞানে 
গুণে বরেণা, তারাও পায় না। 

বাল্যকাল হইতেই মধুসূদন কতকটা উচ্ছত্খল ছিলেন? 
যখন যাহা ইচ্ছা হইত, তিনি তাহাই করিতেন। বাপমায়ের 
“আদুরে ছেলে” বলিয়া কেহই তাহার কোন কার্যে বাঁধা 

. মাইকেল 
১ হক 
* প্রদ্দান করিত না; স্বতরাং বাল্যকাল হইতেই তিনি 
স্বেচ্ছাচারে অভ্যস্ত ছিলেন, এবং ভাল কি মন্দ যে কোন 
কাজ তিনি সম্পন্ন করিতে মনস্থ করিতেন, শত বাধা বিদ্ব 
সম্মুখে আসিলেও ্রক্ষেপ না করিয়া! সেই কাজ করিয়া 
ফেলিতেন। একদিকে এইরূপ দৃঢ় সঙ্কল্প থাকায় তিনি 
বঙ্গ-সাহিত্যে চিরল্মরণীয় হইয়া রহিয়াছেন,_-অপরদিকে 
বাল্যে আত্মসংযম শিক্ষার অভাব হওয়ায় উত্তরকালে তিনি 
দুঃখে, দৈন্যে ও ছুর্দশায় নিপীড়িত হইয়াছিলেন । উদ্দাম 
প্রবৃত্তির বশে চলিতেন বলিয়াই উত্তরকালে বঙ্গীয় কাব্য- 
জগতের কহিনুর, বাঙ্গালা কবিতায় নবধুগের প্রবর্তক 
মধুসুদনকেও নানা! দুঃখে দৈস্যে পড়িতে হইয়াছিল । 
তবে ছেলেবেলা হইতেই তিনি বড় অমায়িক প্রকৃতির 
লোক ছিলেন। তাহার অত ধনদৌলত--কিস্ত্ তার জন্য 
তাহার গর্বব কোন দিনই ছিল না। আর একটা! গুণ তাহাতে 
বিশেষ তাবে লক্ষিত হইত, সেটা ছিল তাঁর পরের দুঃখ 
দুর করিবার প্রবল ইচ্ছা । যখন তিনি নিতান্ত বালক তখনও 
যদি কেহ তাহার নিকট আসিয়া নিজের অভাব জানাইত, 
তিনি অমনি তাহার ছুঃখ দূর করিতে যথাসাধ্য চেষ্টা 
করিতেন। এই অমায়িকতা ও পরছুঃখ-মোচনের ইচ্ছা তাহার 


চরিত্রের বিশ্যেত্ব ছিল। 

সাত বসর বয়সের:সময় মধুসূদন গ্রামের পাঠশালায় 
প্রবেশ করেন। বাল্যকাল হইতেই মধুসূদনের শিক্ষালাভ 
করিবার প্রবল ইচ্ছা ছিল। নানা প্রকারে তাহার 
 উচ্ছঙ্খলত| থাকিলেও, তিনি বিছ্ার্জনে কখনও শৈথিল্য 
করেশ নাই, এবং লেখাপড়ার জন্য সেই শিশুকালেও 
তাহাকে কখনও তাড়না করিতে হয় নাই। উত্তরকালে যে 
তিনি দেশের মধ্যে একজন গণ্যমান্য লোক বলিয়া পরিগণিত 
হইবেন, বাল্যকালে গ্রামের পাঠশালায়ই তাহার আভাস 
পাওয়া গিয়াছিল। 
ঈশ্বর যেন মধুসুদনকে কবি করিয়াই স্ষ্টি করিয়াছিলেন । 
শিশুকাল হইতেই তীহার কাব্যে অসীম অনুরাগ দৃষ হইত। 
বাল্যকালেই তিনি তাহার মায়ের নিকট কৃত্তিবাসের রামায়ণ 
এবং কাশীরামের মহাভারত অধ্যয়ন করেন। তীহার স্মরণ- 
শক্তি এত প্রথর ডিল যে, তিনি রামায়ণ ও মহাভারতের বনু 
ংশ মুখে মুখে অনর্গল আবৃত্তি করিয়া ফেলিতেন। এই 
রামায়ণ ও মহাভারতের মায়া কিন্তু মধুসূদন নানা বিজাতীয় 
ভাষা শিক্ষা করিয়াও ত্যাগ করিতে পারেন নাই, এবং এই 
মহাকাব্যদ্বয় অবলম্বন করিয়াই তিনি তাহার অনেক কাব্য 
রচনা করিয়াছিলেন । 
মধুসুদন অত্যন্ত সঙ্গীত-প্রিয় ছিলেন। নিজে খুৰ 


[&] 

সবক না হইলেও তিনি সঙ্গীতের বড়ই আদর করিতেন । 
এই সঙ্গীত-প্রিয়তা, কাব্যামুরক্তি এবং তীহার জন্মভূমির 
প্রাণস্পর্শী সৌন্দর্য্য মধুসুদনের কবিত্ব-শক্তি বিকাশের বিশেষ 
ভাবে সাহায্য করিয়াছিল। 

বিদ্ানুরাগের ন্যায় মধুসুদনের অত্যন্ত উচ্চাভিলাষও 
ছিল। অন্যে তীহার অপেক্ষা জ্ঞানে শ্রেষ্ঠ__“ভাল ছেলে” 
হইয়া ধাইবে, এই কল্পনাও তিনি সহা করিতে পারিতেন ন[। 
পাঠশালায় থাকিতেই তিনি কিরূপে ছাত্রদের মধ্যে সকলের 
শ্রেষ্ঠ হইবেন, ইহাই তীহার প্রধান চিন্তার বিষয় ছিল। এই 
উচ্চাভিলাষ তাহার জীবনের সহিত এতই জড়িত হইয়া! 
গিয়াছিল যে, উত্তর কালেও তিনি তত্কালের লেখকদ্দিগের 
মধ্যে শ্রেষ্টত্ব লাভ করিবার আকাঙক্ষা। নিয়াই কাব্যাদি 
লিখিতেন। এই উচ্চাভিলাষ ছিল বলিয়াই মধুসুদ্বন কাব্য- 
জগতে এত উচ্চাসন লাভ করিতে সমর্থ হইয়াছেন । 


€২) 
ত্রয়োদশ বতসর বয়সের সময় মধুসূদন পিতার ইচ্ছাক্রমে 
কলিকাতি। হিন্দু কলেজে প্রবেশ করিলেন । এই হিন্দু, 
কলেজই র্বব প্রথম ব্গদেশে ইংরেজী শিক্ষা প্রচার আরন্ত. 
করে এবং বঙ্গদেশের অনেক প্রতিভাশালী ব্যক্তি এই 


৮. . গাঁ 

হিন্দু কলেজেই শিক্ষালাভ করিয়াছিলেন। তখন উচ্চ ইংরেজী 
শিক্ষার জন্য হিন্দু কলেজ ছাড়া বঙ্গদেশে অন্ধ কোনও বিদ্াালয় 
ছিল না। এই কলেজের শিক্ষার রীতি এবং পদ্ধতি অনেক 
প্রকারে মধুসুদনের চরিব্র-গঠনে সহায়ত করিয়াছিল । 

সে সময়ে সবেমাপ্র ইংরেজী ভাব এবং পাশ্চাত্য 
শিক্ষার রীতিনীতি, পাশ্চাত্য সাহিত্য, দর্শন ও বিজ্ঞান এদেশে 
প্রবেশ লাভ করিতে আরম্ভ করিয়াছে। প্রাচীন প্রাচ্য 
ভাবের সহিত নূতন পাশ্চাত্য ভাবের সংঘর্ষ হওয়াতে শিক্ষা 
সন্বন্ধে একটা বিপ্লব উপশ্থিত হইয়াছে । সেই বিপ্লীবে 
প্রাচীন যাহ কিছু তাহা ত্যাগ করিবার একটা প্রবল ইচ্ছা 
অনেক শিক্ষিত ব্যক্তির মধ্যেই লক্ষিত হইত। এই ভাব- 
বিপ্লবের সময় মধুসূদন তাহার স্বাভাবিক উচ্ছঙ্খলতা নিয়] 
হিন্দু কলেজে প্রবেশ লাভ করিলেন । 

হিন্দু কলেজের শিক্ষকদের মধ্যে ধীহার! ছাত্রদিগের 
মনে পাশ্চাতা শিক্ষাদীক্ষার অস্কুর বপন করিতে বিশেষ ভাবে 
সহায়তা করিয়াছিলেন, তন্মধ্যে ডিরোজিও ছিলেন সর্বব- 
প্রধান। কি প্রকারে ছাত্রদের মনোবৃত্তিগুলির উন্মেষ 
করিতে হয়, তদ্বিষয়ে ডিরোজিওর মত শিক্ষক তৎকালে 
কেহ ছিলেন না। কিরূপে ছাত্রগণ স্বাধীন ভাবে চিন্তা 
করিতে পারে, ইহাই ছিল তীহার প্রধান লক্ষ্য । কোন 

সামাজিক বা নৈতিক বন্ধন যাহাতে তাহার ছাত্রদের চিন্তা- 
শক্তির উন্মেষে ব্যাঘাত না ঘটায়, তদ্ধিষয়ে তিনি বিশেষ 
মনোবোগী ছিলেন। ডিরোজিওর শিক্ষার গুণে তগুকালে 
বঙ্গের বু ছাত্রই জ্ঞানে গুণে যথেষ্ট বশম্বী হইয়াছিলেন, 
একথ| সত্য ; কিন্তু ডিরোঞ্জিও ছাত্রদের বিচার-শক্তির উদ্মেষ 
করিতে যাইয়া হিন্দুসমাজের যে কতকটা সর্বনাশ 
করিয়াছিলেন, একথাও অস্বীকার করা যায় না। বর্তমানে 
বিচারদ্বারা যাহার মীমাংস। হইল তাহাই সতা, ইহা ছাড় 
প্রাচীন যে সমস্ত রীতিনীতি বা আচার ব্যবহার আমাদের 
বর্তমান রহিয়াছে, তাহা সমস্তই মিথ্যা-_মানুষের বিচার-বুদ্ধি 
যাহ বলে তাহাই করণীয়, অন্য সকলই পরিত্যজ্য__-ইহাই ছিল 
ডিরোর্জিওর মুল মন্ত্র। এই মন্ত্রের প্রভাবে অনেক বঙ্গ" 
সন্তান হিন্দুয়ানা ত্যাগ ও জাতীয়ত৷ বিসর্জন দিয়া বসিয়া- 
ছিলেন। এই প্রকার বিষময় শিক্ষার ফলে বালক মধু- 
সুদনেরও পতন ঘটে। ডিরোজিওর শিক্ষার গ্রভাবে স্বাধীন 
মতাবলম্বী হইতে যাইয়া মধুসূদন আত্মসংঘমের অভাবে 
ঘোরতর স্বেচ্ছাচারী হইয়া পড়েন। অবশ্যই ডিরোজিও 
তখন শিক্ষকের কার্ধ্যে ব্রতী ছিলেন না--ডিরোজিওর কলেজ 
ত্যাগের পর মধুসুদন হিন্দু কলেজে প্রবিষ্ট হইয়াছিলেন। কিন্তু 
হিন্দু কলেজে ডিরোজিওর শিক্ষার প্রভাব তখনও পূর্ণমাত্রায় 

বর্তমান ছিল। কলেজের বহু ছাত্র তখনও তাহাদের ভূত- 
পূর্বব শিক্ষকের আচার ব্যবহারের অনুকরণ করিতে চেষ্টা 
করিত) অবশ্যই সময়ের পরিবর্তনের সঙ্গে সঙ্গে সামার্জিক 
পরিবর্তনও অবশ্যন্তাবী। সামাজিক নিয়মেরও মাঝে মাঝে 
ংস্কার না করিলে চলে না, একথাও খাঁটি সত্য; কিন্তু 
পাশ্চাতাদের অনুকরণে হিন্দুসমাজের সংস্কার করিতে 
যাওয়া। যে বিষম ভ্রম, একথা সকলেই স্বীকার করিবেন । 
পাশ্চাত্য রীঠিনীতি ঘে আমাদের দেশের পক্ষে নানা কারণেই 
অনুপযোগী একথা আজকাল শিক্ষিত মাত্রেই স্বীকার করেন। 
পাশ্চাত্যের সর্বব প্রকারে অনুকরণ করিতে যাইয়! আমর! যে 
আমাদের জাতীয়তাটুকু বিসর্জন দিতে বসিয়াছি, একথা কে 
অস্বীকার করিবে ? 
যাহা হৌক, মধুসূদন হিন্দু কলেজে প্রবিষ্ট হইয়া, 
স্বদেশীয় আচার ব্যবহার, রীতিনীতি, এমন কি, সাহিত্যাদিতেও 
বিশেষ উপেক্ষা করিতে লাগিলেন_-আর বিদেশীয় হাব- 
ভাব ও সাহিত্যে তাহার যথেষ$ট অনুরাগ বদ্ধিত হইতে 
লাগিল। তিনি স্থুরাপান এবং হিন্দুশা্ত্রবিরুদ্ধ অনেক 
নিষিদ্ধ দ্রবা ভক্ষণে পরম উৎসাহী হইয়া! পড়িলেন। ইংরেজী ' 
ভাষায় কবিত! রচন। করিয়) যশম্বী হইবার কল্পনা তাহার 
মনে উদ্দিত হইল, এবং কাধ্যতঃও তিনি ইংরেজীতেই রচন! 

আরন্ত করিলেন। অবশ্য পরিণত বয়সে তীহার এ সকল 
ভ্রম অনেকাংশে দুরীভূত এবং তাহার প্রকৃতিও যথেষ্ট 
পরিবর্তিত হইয়াছিল ; কিন্তু প্রথম বয়সে ধীরগ্ভাবে বিচার না 
করিয়া উদ্দাম প্রবৃত্তির বশবর্তী হওয়াতে শেষ জীবনে 
তাহাকে যথেষ্ট অনুতপ্ত হইতে হইয়াছিল। প্রথম বয়সের 
ংস্কারগুলি তাহার সমস্তই যে দুর হইয়াছিল, একথা স্বীকার 
করা যায় না । শেষ বয়সেও তিনি অনেক পাশ্চাত্য কবিকে 
কালিদাস অপেক্ষা শ্রেঠ আসন দিতে দ্বিধা করিতেন না 
রামায়ণ মহাভারত অপেক্ষা ইলিয়াডকে তিনি অনেকাংশে 
শ্রেষ্ঠ বলিয়া বরাবরই বিশ্বাস করিতেন। হিন্দু কলেজের 
সেই একদেশদর্শী শিক্ষার সঙ্গে সঙ্গে যদি তিনি সংস্কৃত 
গ্রন্থাদির আলোচনা! করিবার স্থযোগ পাইতেন, তবে বোধ হয়" 
এই মহাপ্রতিভাশালী ব্যক্তি বিদেশী কবির এত আদর 
করিতেন না । 
মধুসূদন কলেজে প্রবেশ করিয়াই একজন উৎকৃষ্ট 
ছাত্ররূপে পরিগণিত হইলেন। প্রায় প্রত্যেক শ্রেণীতেই 
তিনি সর্বেবাচ্চ স্থান অধিকার করিতেন। সাহিত্যে মধুলুদনের 
-ষথেষ্ট অনুরাগ ছিল, কিন্তু তিনি বরাবরই অস্কশাস্ত্রে অবহেল! 
করিতেন। অধ্যাপকগণ তাহার প্রতিভ! গণিতের দিকে 
আকর্ষণ করিতে যথেষ্ট চেষ্টা করিয়াও কিছুতেই কৃতকার্য 

হইতে পারেন নাই। মধুসূদন যে অস্কশান্ত্র না জানিতেন 
এমন নহে, কিন্তু তিনি গণিতের প্রতি আদৌ মনোযোগী 
ছিলেন না। ক্লাশে গণিতের ঘণ্টায় তিনি হয়ত কবিতা 
রচনা করিতেন, অথব! কবিতা আবৃত্তি করিতে থাকিতেন। 
এপ প্রায়ই দেখা যায় যে, ধাঁহারা সাহিত্যের পরম ভক্ত, 
গ্রণিতের নামে তাহাদের গায়ে জ্বর আসে- মধুসদনও 
এই শ্রেণীর লোক ছিলেন। 

পাঠ্যাবস্থায় মধুসুদন অনেক ইংরেজী গ্রস্থ অধ্যয়ন 
করিতেন। ইংরেজী রচনায় তিনি সাতিশয় ক্ষিপ্রহস্ত ছিলেন। 
তাড়াতাড়ি তিনি এমন সুন্দর সুন্দর ইংরেজী প্রবন্ধ ও 
কবিতা রচনা। করিয়া ফেলিতেন যে, তাহা দেখিয়া অধ্যাপক 
ও সহপাঠিগণ বিস্মিত হইয়া যাইত। ফলতঃ দে সময়ে 
হিন্দু কলেজে তাহার সমকক্ষ ছাত্র বড় কেহ ছিল ন|। 

পরের দুঃখে ব্যথা এবং তাহা মোচনের জন্য আন্তরিক. 
আকাঙক্ণ এই সময়ে মধুর চরিত্রে বিশেষ তাবে পরিলক্ষিত 
হইত। পিতার অর্থের অভাব ছিল না, কাজেই হিন্দু 
কলেজে পাঠের সময় মধু যথেষ্ট পরিমাণেই টাকা পয়সা 
পাইতেন। অনেক সময় তিনি পিতৃদত্ত অর্থ গরীব সহপাঠীর 
অভাব মোচনে ব! নিরন্স ভিক্ষুকের ছুঃখ দূর করিবার জন্য 
ব্যয় করিয়া ফেলিতেন। 

মধুসুদনের চরিত্রে আর একটা বিশেষত্ব ছিল--তাহা'র 
অগাধ ভালবাসা । এমন প্রায়ই দেখা যায় যে বাল্যাবস্থায় 
বাস্কুল কলেজে পাঠের সময়ের বন্ধৃতা বয়োবৃদ্ধি সহকারে 
লোপ পাইয়া যায়। কিন্তু ওরূপ অপার বন্ধুতা তাহার হাদয়ে 
স্থান পাইত না। তিনি বাহার সহিত মিশিতেন, প্রাণ 
খুলিয়াই মিশিতেন। বাল্যাবস্থায় ধাহাদের সঙ্গে মধুর গভীর 
ভালবাসা জন্বিয়াছিল, তন্মধ্যে শ্রদ্ধেয় গৌরদাস বসাক ও 
প্রাতংস্মরণীয় ভূদেৰ মুখোপাধ্যায়ের নাম বিশেষ ভাবে উল্লেখ- 
যোগ্য! কন্মরবশে এই তিন জন বিভিন্ন পন্থা অবলম্বন 
করিলেও ইহাদের প্রতি মধুসুদনের অনুরাগ কখনও লোপ 
পায় নাই। 

পঠদ্দশায় তাহার চরিত্রে যে উচ্ছংঙ্খলতা ও মিতাঁচারের 
ভাব পরিস্ফ,ট হইয়াছিল, তাহা ক্রমে ক্রুমে বদ্ধিত ভওয়ায় 
প্রাপ্তবয়সে মধুসূদন দুর্গতির একশেষ ভোগ করিয়াছিলেন ! 
ছাত্রজীবনেই তিনি বিলক্ষণ অমিতব্যয়ী, অমিতাচারী ও 
বিলাসী হইয়া পড়িয়াছিলেন। এই সকল দোষের জন্য 
জীবনে তিনি যপরোনাস্তি অর্থক্রেশ ও মনঃক্ষোভ ভোগ 
করিয়াছেন; এমন কি, শেষ সময়ে দারিত্র্য-নিষ্পেষিত 
মধুসুদনকে নেহাৎ ভিক্ষুকের মত আলিপুর দাতব্য হাদ- 
পাতালে কাল কাটাইতে হইয়াছিল। ছাত্রজীবনে নিত্য নুতন 

সাজপোষাক আর গন্ধ দ্রবা না হইলে ষীহার তৃপ্তি হইত না, 
কোমল পরিষ্কার শব্যা ছাড়া যিনি কখনও নিদ্রা যাইতেন না, 
সেই অমিত-বিলাসী কবিশ্রেষ্ঠ মধুসূদন অদৃষ্টবশে শেষ 
জীবনে অর্থাভাবে দাতব্য চিকিৎসালয়ে আশ্রয় লইতে বাধ্য 
হইয়াঁছিলেন, ইহা অপেক্ষা ক্ষোভের বিষয় আর কি হইতে 
পারে! 

পুর্ব্বেই বলা হইয়াছে, বাল্যকাল হইতেই মধুসূদনের 
কাব্য পড়িবার দিকে একটা ঝেণক ছিল। হিন্দু কলেজে 
আসার পর তীহার কাব্যে, বিশেষতঃ ইংরেজী কাব্যে অনুরাগ 
বিশেষ রকমে বৃদ্ধি পায়। কলেজের নিন্বশ্রেণীতে থাকার 
সময়েই তিনি ইংরেজীতে পদ্য ও গছ লিখিবার অভ্যাস 
করিতেন। উচ্চ শ্রেণীতে পাঠকালে তিনি অতি সহজে এবং 
অতি অল্প চিন্তায় স্বন্দর শ্বুন্দর ইংরেজী কবিতা লিখিয়া 
ফেলিতেন। এই সময়ে তাহাদের ইংরেজী সাহিত্যের 
অধ্যাপক ছিলেন রিচার্ডদন নামক জনৈক সাহেব। তিনি 
নিজে খুব কাব্যামুরাগী ব্যক্তি ছিলেন। তাহার উৎসাহে 
মধুসূদনের এই ইংরেজী কবিতা লিখিবার প্রবৃত্তি আরো বৃদ্ধি 
পায়। এই সময়ে বাঙ্গাল! ভাষার প্রতি ভীহার অনুরাগ ত 
ছিলই না, বরঞ্চ তিনি মাতৃভাষাটাকে একটু কপার চক্ষেই 
দেখিতেন। উত্তরকাঁলে :বাজতীয় ভাষায় কাব্য লেখার 

প্রবৃত্তি তাহার সম্যক দূর হইয়াছিল ; তাই তিনি নিজ 
মাতৃভাষাকে নৃতন সাজে নূতন ভাবে সাজাইতে পারিয়া- 
ছিলেন। তাহা হইলেও, . মধুসূদন কবিত্বশক্তি বিকাশের 
জন্য তাহার অধ্যাপক রিচার্ডসনের নিকট অশেষ প্রকারে 
খণী ছিলেন। তাহার উৎসাহ না পাইলে তিনি বঙ্গ-সাহিত্যে 
এক নূতন ভাবের এবং নৃতন যুগের প্রবর্তন করিতে 
পারিতেন কি না কে জানে ? 

মধুসুদন ছয় বসর কাঁল হিন্দু কলেজে অধ্যবন করেন । 
ইহার পরে তাহার জীবনের গতি সম্পূর্ণ পরিবর্তিত হইয়া 
যায়। 

€ ৩) 

মধুসূদন হিন্দু কলেজে ভর্তি হওয়ার পর হইতেই 
সাহেবী রীতিনীতির একজন ঝড় তক্ত হইয়া পড়িয়াছিলেন। 
তিনি পোষাক পরিচ্ছদে, আদব কায়দায়, আচার পদ্ধতিতে 
বিলাতী নীতির অনুকরণ করিতে যথাসাধ্য চেষ্ট। করিতেন। 
সর্ববরকমে সাহেবী চালে থাকিলেও যে তিনি স্বধন্্ন পরিত্যাগ 
করিয়া খুষ্টধর্্ম গ্রহণ করিবেন।-_ইহা তাহার পিতামাতা, 
আতীয় স্বজন) বন্ধুবান্ধব_কেহই কল্পনাও করিতে পারেন 
নাই। কিন্তু মধুসূ্ঘন সকলের কল্পনাতীত কার্যই করিয়! 
বপিলেন। 

মধু যখন হিন্দু কলেজে পড়েন, তখন তাহার পিতামাত। 
তাহাদের স্বঘরের কোন এক জমীদার-কন্টার সহিত তাহার 
বিবাহ-সন্বন্ধ স্থির করেন। এই সময়ে মধু একদিন তাহার 
মাতাকে বলিয়া বসিলেন,_-এ বিবাহে আমার একটুকুও মত 
নাই ; এমন ঘেন্ঘেনে বাঙ্গালীর মেয়েকে বিবাহ করিয়া 
জীবনটা! বৃথা করিতে চাহি না। বাঙ্গালীর মেয়ে রূপে 
অথবা গুণে কোনপ্রকারেই ইংরেজের মেয়ের সমকক্ষ হইতে 
পারে না। আমি এ বিবাহ কিছুতেই করিব না। পুজ্রের 
উক্তি শুনিয়া পিতামাতা স্তস্তিত হইলেন। কিন্তু তাহার! 
ভাবিলেন উল্টা। বিবাহ করিলেই ছেলের মন বদ্‌লিয়া যাইবে 
মনে করিয়া, তাহারা অতি সত্বর শুভকাধ্য সম্পন্ন করিতে 
মনস্থ করিলেন। বিবাহের দিনও স্থির হইল । কিন্তু 
তাহাদের. সকল আশা-_-সকল ভরসা ব্যর্থ হইয়া গেল। 
বিবাহের কিছুদিন পূর্বের ১৮৪৩ খৃষ্টানদের ৯ই ফেব্রুয়ারী 
তারিখে মধুসুদন খৃষ্টধ্্ম গ্রহণ করিয়া বসিলেন। বাপমার 
সকল আশ! ব্যর্থ হইল-_মধুসুদন স্বেচ্ছায় পিতামাতার মনে 
নিদারুণ কষ্ট দিয়া সমাজচ্যুত_ _জাতিচ্যুত-_বিধধ্র্ীী হইলেন। 
সেই দিন হইতে তাহার নামের সঙ্গে “মাইকেল” উপাধি 
সংযোজিত হইল। 

কি কারণে মধুসূদন বুঁউধর্্নে দীক্ষিত হইয়া সমাজ- 


মাইকেল 
তো 

চ্যুত-_জাতিচ্যুত হইলেন, তীহার যথাযথ কারণ বিশেষ কিছু 
বুঝা যায় না। ইংরেজদের আচার ব্যবহারের প্রতি তীহার 
বথেইট আসক্তি থাঁকিলেও, শুধু সেইটাই যে তাহার খুঁটির 
গ্রহণের যথেষ্ট কারণ, ইহা বলা যায় না। হিন্দু কলেজে ভগ্তি 
হওয়ার পর হইতেই তীহার বিলাত গমনের আকাঙক্ষা অতি 
বলবন্তী হয় । এ সম্বন্ধে তাহার প্রতিজ্ঞা স্থিরই ছিল। সেকালে 
ংলগু গমন সমাজ-বিরুদ্ধ কাজ ছিল। মধু বোধ হয় মনে 
করিয়াছিল, ইংলগ্ু গেলে ত সমাজচ্যুত হইতেই হইবে, 
তবে এখনই সমাঁজচ্যুত হইয়া যাই না কেন,তবে ত আর 
পিতামাতা এ মেয়ের সহিত আমার বিবাহ দিতে পারিবেন 
না? তার উপর সম্ভব কৌন খু্টধর্ন্মপ্রচারক তাহাকে 
বুঝাইয়াছিল যে, খৃষ্টান হইলে তাহার বিলাত গমনে ন্মৃবিধ। 
হইবে-_বিলাতে যাইয়। যথেষ্ট সখন্থচ্ছন্দে থাকিতে পারিবে। 
তরলমতি মধুসূদন বাঙ্গালী মেয়েকে বিবাহ করার বিপদ 
হইতে রক্ষা! পাইবার জন্য, আর পূর্ণমাত্রায় সাহেব হইয়! 
সাহেবর্দের সমাজে মিশিবার প্রলোভনে আকৃষ্ট হইয়াই 
সম্ভবতঃ খুঁিধশ্্ম গ্রহণ করিয়। বসিয়াছিলেন। তিনি 
খুষধর্্ম গ্রহণ করিলে তীহার বন্ধুবান্ধবগণ বিস্ময়ে স্তত্তিত 
হইয়! গিয়াছিলেন। মধুসুদনের সহাধ্যায়ী সুহৃদ প্রাতঃ- 
স্মরণীয় ভূদরেব মুখোপাধ্যায় মহাশয় লিখিয়াছিলেন-- 

“একদিন কলেজে আসিয়৷ মধু আপন মাথ! আমাকে 
দেখাইয়া বলিল,_-'দেখ দেখি কেমন চুল কাটিয়াছি, ইহার 
জন্ত আমার এক মোহর ব্যয় হইয়াছে মধু সেদিন ফিরিঙ্গীর 
মত চুল কাটিয়া! আসিয়াছিল, সম্মুখের চুলগুল! বড়, ঘাড়ের 
চুলগুলা ছোট। আমি বলিলাম, “এ কি করিয়াছ? তোমার 
পক্ষে এ ঠিক হয় নাই। তুমি এক জন 'জিনিয়স” (বিশেষ 
প্রতিভাশালী ব্যক্তি ); “জিনিয়স” ষারা তারা নুতন নূতন 
বিষয় উদ্ভাবন করিয়া থাকে ; তুমি যদি পাঁচ চূড়া, কি দাত 
চূড়া কাটিয়া আসিতে, তা হ'লে ঝা হোক একটা নুতন রকম 
কিছু হ'ত। তা না ক'রে ফিরিজীর মত চুল কেটে এসেছ! 
এরূপ নীচ অনুকরণ প্রবৃত্থিটা ভাল নয় আমার কথায় মধু 
যেন কিছুবিরস্ত হইল বলিয়! বোধ হইল। সেদিন আর আমার 
কাছে ঘেসিয়া বসিল না। একটু তফাতে বসিল। আমার 
মনে কিছু কট হইল। মনে হইল, কথাটা বল! ভাল হয় নাই । 
মধু অন্তরে ব্যথা পাইয়াছে। যাহ! হউক, আমি মধুর কাছে 
সরিয়া বসিলাম এবং তাহাকে তুষ্ট করিবার চেষ্টা পাইলাম । 

“তার পরদিন মধু আর কলেজে আসিল না। অনু- 
সন্ধানে জানিলাম, মধু খুষ্টান হইতে গিয়াছে। শুনিয়া বড় 
বিস্ময়াপন্ন হইলাম। বিল্ময়াপন্ন হইলাম এই জন্ত যে, মধুর 
সহিত আমার প্রগাঢ় বন্ধুত্ব । মধু খৃষ্টান হইবে, খুষ্টান হইবার 


মাইকেল 
. কভি 
দিকে তাহার মন গিয়াছে, এ সকল কথা ঘুণাক্ষরেও সে 
আমায় কোন দিন বলে নাই । তাহার ভাব গতিক দেখিয়াও 
আমি ইহার অপুমাত্র বুঝিতে পাঁরি নাই। একবার মনে হইল, 
কথ! সত্য নহে ; আবার মনে হইল, যদি সত্য হয় তবে আমার 
উপর মধুর বিশেষ ভালবাস! কই জন্মিয়াছিল ? তাহা হইলে 
ত মধু আমাকে এ বিষয় একটুও জানাইত। যাহা হউক, 
আমর! কয়েক জনে সিলিয়! কলেঙ্জের ছুটার পর মধুকে 
দেখিতে গেলাম। গিয়া শুনিলাম, তাহাকে ফেট উইলিয়মে 
রাখিয়াছে । সেখানে আমি ও আমাদের সমপাঠী গৌর 
একত্রে গেলাম, কিন্তু দেখা হইল নাঁ। পরে মধু, যেদিন 
খুষ্টান হইল, সেদিন আমর! তাহাকে দেখিতে পাইলাম। 
তাহার পর মধু স্মিথ সাহেবের তত্বাবধানে কিছুদিন থাকিয়া 
বিশপ্স্‌ কলেজে গমন করে। তখনও আমি মধুকে মধ্যে 
মধ্যে দেখিতে গিয়াছি। বন্ধুভাবে মধু আমার সহিত 
সম্ভাষণাদি করিয়াছে। কিন্তু পূর্বের ন্যায় সে মুখের ভাব, 
সে চক্ষের জ্যোভিঃ কোথায় ? সধুর পূর্বব আকারের এখন 
অনেকটা বিকৃতি ঘটিয়াছিল।”% 

ুষ্টিধন্্গ্রগণের পর মধুসূদনের জীবনের গতি পরি- 


* শ্রদ্ধান্পদ পীযুক্ত যোগীন্্নাথ বন্ছ প্রণীত মাইকেল সধূহ্দন দত্তের জীবনীর 
পরিশিষ্টে »ভুদেব বাবুর লিখিত প্র হইতে। 


০ 


নষ্তিত হইয়া! গেল। তিনি খৃষ্টান হওয়াতে হিন্দু-সমাজের 
বহিভূতি হইলেন বটে, কিন্তু পিতামাতার স্সেহ হইতে বঞ্চিত 
হইলেন না। তাহার আত্মীয়গণ ধর্মান্তর গ্রহণের পরেও, 
তাহাকে শাস্ত্রানুদারে প্রায়শ্চিত্ত করাইয়া পুনর্ববার সমাজে 
গ্রহণ করিতে সম্মত হইলেন, কিন্তু মধুসূদন কিছুতেই এই 
প্রস্তাবে রাজি হন নাই। 

খুটধর্্ম গ্রহণের পর মধু বিশপংজ্‌ কলেজে প্রবিষ্ট 
হন। তাহার পিতামাতাও পূর্বের ন্যায় বিশপ্‌স্‌ কলেজে 
পড়ার সমস্ত ব্যয়ভার বহন করিতে থাকেন। ম 
যাহাতে উচ্চশিক্ষা প্রাপ্ত হন, এবং যশম্বী হইয়া নির্বরবিবাদ্ধে 
দংসার-যাত্রা৷ নির্বাহ করিতে পারেন, ইহাই তাহার পিত- 
মাতার আন্তরিক ইচ্ছা ছিল। 

মধুসূদন বিশপস্‌্ কলেজে চারি বুমর কাল অধ্যয়ন 
করেন। এই সময়ে সর্বদা ইংরেজ বালকদিগের সঙ্গে 
চলাফেরা করাতে তাহার সমস্ত চালচলনই সাহেবী ধরণের 
হইয়া পড়িয়াছিল ; এবং স্বদেশীয় সমস্ত রীতি-নীতি . অন্ধ 
কুসংক্কারে আচ্ছন্ন, এইরূপ ধারণ! তাহার মনে বদ্ধমূল হইয়া 
পড়িয়াছিল। অবশ্য বয়োবুদ্ধির সঙ্গে সঙ্গে সাংসারিক ও 
সামাজিক নানা পরিবর্তনে তাহার. এই ভ্রমাত্মক ধারণা বুল 
পরিমাণে দুর হইয়া গিয়াছিল। 


এ সু 


মাইকেল, 

বিশপস্‌ কলেজে অধ্যযুনকালে তিনি অনেক ভাষায় 
অধিকার লাভ করেন। এই সময়ে তিনি ল্যাটিন, প্রীক্‌, 
ফ্রেঞ্চ জর্্মাণ, হিত্র, তামিল, তেলেগু প্রভৃতি বহু ভ.ষায় 
স্থপণ্ডিত হইয়া উঠেন। বন্ধু ভাষায় তিনি অনর্গল কথাবার্তী 
ষলিতে পারিতেন ; এমন কি, কোন কোন ভাষায় তিনি 
কবিতাও রচনা করিতে পারিতেন। বস্ততঃ তৎকালে 
তাহার ন্যায় বুভাষাবিৎ পঞ্চিত ব্গদেশে খুব অল্লুই ছিল! 
বিশপজ. কলেজে ভাষা শিক্ষা ও কবিতা রচন| বিষয়ে 
যথেষ্ট উন্নতি লাভ করিলেও, তাহার চরিত্রগত দোষ 
উচ্ছ্লতা ও বিলাসিতা তাহাকে পুর্ণমাত্রায় অধিকার করিয়া 
বসিয়াছিল। হিন্দু কলেজে থাকিতে বরঞ্চ ভিনি কতকটা 
শাসনের গণ্ভীর মধ্যে ছিলেন, কিন্তু বিশপজ, কলেজে 
আসিয়া তিনি সম্পূর্ণ ্বাধীন হইয়া পড়িলেন। এই সময়ে 
আবার তিনি পিতার সঙ্গে নান! ব্যাপার নিয়া বিষম কলহ 
বাঁধাইয়া বসিলেন, এবং ইহার ফলে তিনি পিতৃন্সেহ হইতেও 
বঞ্চিত হইলেন। এতদিন পিতৃ-দত্ত অর্থেই তিনি নিজের 
বাবুগিরি পূর্ণমাত্রীয় বজায় রাখিতে পারিয়াছিলেন ; অতঃপর 
পিতৃ-সাহাধা হইতে বঞ্চিত হইয়! চতুদ্দিক. অন্ধকার দেখিলেন। 
ষে দরিদ্রতার সঙ্গে মধুসুদনকে সারা জীবনই প্রায় যুঝিতে 
হইয়াছিল, নেই দরিদ্রতা ভীষণ মুর্তিতে মধুসুদনের নিকট: 


[২০ ] 

প্রকট হইল। যে সকল পাদরী ভীহাকে সুখের লোভে 
প্রলোভিত করিয়া খুঙ্টধন্ম গ্রহণ করাইয়াছিল, তিনি এসময়ে 
তাহাদিগকে খুঁজিয়াও পাইলেন না। চতুদ্দিক অন্ধকার 
দেখিয়া তিনি অনৃষ্ট পরাক্ষার্থ বঙ্গদেশ ত্যাগ করিতে 
কৃতলঙ্বল্ল হইলেন । 

কলেজে একজন মান্দ্রাজীর সঙ্গে মধুসূদনের খুব 
বন্ধুতা জন্মিয়াছিল। সেই বন্ধু তাহাকে পরামর্শ দিল, 
মান্দ্রা্ গেলে বোধ হয় তিনি অর্থোপার্ন করিয়া সুখী 
হইতে পারিবেন। মধুসূদন আপত্তি করিলেন না। গোপনে 
পরামর্শ হইল ; তারপর হঠাৎ একদিন আত্মীয় স্বজন বন্ধু 
বান্ধব সকলকে ত্যাগ করিয়া মধু মান্দ্রাজে রওয়ানা হইলেন। 
এই সময় হইতে পিতামাতার প্রতি অকৃতজ্ঞতার শান্তি স্বরূপ 
মধুসুদনকে নানারূপ অশান্তি ও বিপদে ঘিরিয়! ধরিল। 
অতঃপর মধুসূদন অনেক সময়ই নিজ জীবনটাকে একটা 
প্রকাণ্ড ছূর্বহ অভিশাপ স্বরূপ মনে করিতে বাধ্য. হুইতেন। 


(৪) 
মধুসূদন মান্দ্রাজে পৌছিলেন সত্য, কিন্তু তিনি 


তখন একেবারে রিক্ত হস্ত। স্বীয় পাঠ্য পুস্তকাদি বিক্রয় 
করিয়া তিনি যাহা পাইয়াছিলেন, মান্দ্রাজ পৌঁছিতেই 


মাইকেল 

তাহার অধিকাংশ ব্যয় হইয়া গেল, সামান্য যাহা কিছু 
অবশিষ্ট রহিল অল্পদিনের মধ্যেই তাহা ও নিঃশেবে ফুরাইল। 
একে তো নিঃসম্বল অবস্থা, তদুপরি মান্দ্রাজ পৌঁছিবার পরই 
তিনি বসন্ত রোগে আক্রান্ত হইলেন। এইকপ অসস্তাবিত 
বিপশুপাতে এবং নিঃসম্বল অবস্থায় তাহাকে অতি ভুর্দশায়, 
কাল কাটাইতে হইল । ইঈশ্বরানুগ্রহে তিনি রোগমুক্ত 
হইলেন বটে, কিন্তু অর্থাভাবে তিনি নিতান্ত বিপন্ন হইয়া 
পড়িলেন। এই দুরবস্থাই তাহাকে ভবিষ্যৎ কল্যাণের দিকে 
টানিয়া৷ লইয়] চপিল। তিনি প্রতিভাশালী লোক ছিলেন। 
অর্থেপার্জনের অন্য উপায় না দেখিয়। তিনি সাহিত্যের 
আশ্রয় গ্রহণ করিতে বাধ্য হইলেন, এবং স্বকীয় প্রতিভাবলে 
তিনি সাহিত্য-সেবা দ্বারা আত্মপেষণোপযোগী অর্থের 
সংস্থান করিয়। লইলেন। স্থানীয় প্রধান প্রধান পত্রিকায় 
প্রবন্ধাদি লিখিয়া যাহা! কিছু পাইতেন, তাহার উপরেই 
তাহার জীবিকা নির্ভর করিত। সে সময়ে এদেশীয়দের মধ্যে 
অতি অল্প লোকই ইংরেজীতে তীহার ন্যায় সুন্দর প্রবন্ধ 
লিখিতে পারিত। পত্রিকায় প্রবন্ধ লিখিয়া তিনি ইংরেজীতে 
একজন স্ুপঞ্চিত ব্যক্তি এবং স্থলেখক বলিয়া খ্যাতি লাভ 
করিলেন। 

এই স্ময়ে ১৮৪৯ খুষ্টাব্দে তিনি দিল্লীশ্বর পৃথীরাজের 


ফাইকেল 

চরিত্র অবলম্বন করিয়া ইংরেজীতে “ক্যাপটিভ, লেডি, নামক 
একখানি কাব্য রচন। করেন। ভারতের তৎকালীন অরাজক 
অবস্থা, পৃ্থীরাজের বীরত্ব, সংযুক্তার আত্মত্যাগ, মুসলমান- 
গণের দিল্লী অধিকার প্রভৃতি বিবরণই সংক্ষিপ্ত ভাবে 
ক্যাপটিভ, লেডির বর্ণনীয় বিষয় । এই কাব্যখানি পড়িলে 
বুঝ! যায়, ইংরেজী ভাষার উপর মধুসূদনের কতখানি দখল 
ছিল। বাঙ্গালী কবির এই ইংরেজী কাব্যখানি মান্দ্রাজে 
অত্যন্ত আদৃত হইয়াছিল। ইহার সঙ্গে সঙ্গে মধুসুদন আর 
একখানি ইংরেজী খণ্ডকাব্যও রচনা করিতে আরম্ত করেন। 
কিন্তু অতঃপর বঙ্গে স্ত্রীশিক্ষার প্রবর্তন-কারী ড্রিঙ্কওয়াটার 
বেখুন সাহেব মধুকে বুঝাইলেন যে, ইংরেজী ভাষায় কোন 
বিজাতীয় লোকের কাব্য লিখিয়া প্রতিষ্ঠা লাভ করিবার 
আশ নিতান্তই ছুরাশা । অবশ্যই 'ক্যাপটিভ্‌ লেডি? লিখিয়া 
তিনি ভারতীয় শ্বেতাঙ্গ মহলে সাময়িক প্রশংসা অর্জন 
করিতেছেন বটে, কিন্তু কোন ইংরেজ কোন দিনই তাহাকে 
ংরেজী সাহিত্যে কবির আসন দিবে না। বস্তুতঃ মাতৃভাষা 
ছাড়িয়া ইংরেজী কাব্য লিখিয়া তীহার বিশেষ লাভ নাই; 
বরং তাহার হ্যায় প্রতিভাশালী ব্যক্তি মনেপ্রাণে মাতৃভাষার 
সেবা করিলে নিজ ভাষার পুি সাধন করিয়! অক্ষয় কীর্তি 


চিত, একার রন ১. রা ররালি রর রি রর রারারিলাদ নারির বর সার 

দেশের পর হইতেই তিনি স্বকীয় মাতৃভাষার সমাদর করিতে 
আরম্ভ করিলেন,-এবং কলিকাতা হইতে রামায়ণ ও মহাভারত 
আনাইয়। পাঠ করিতে লাগিসেন। এইখানেই মধুসূদনের 
তবিষ্য-জীবনের সূত্রপাত হইল। মধুসূদন তীহার ভ্রম 
সম্যক বুঝিতে পারিয়াই পরে গাহিলেন,__ 


হে বঙ্গ! ভাগ্ডারে তব বিধিধ রতন, 

. তা সবে, (অবোধ আমি) অবহেল! করি, 
পর-ধন-লোভে মত, করিনু ভ্রমণ 

পরদেশে ভিক্ষাবৃত্তি কুক্ষণে আচরি। 


চর ক্ষ ক ্ চর ও 


স্বপ্নে তব কুললক্মী কয়ে দিলা, পরে,-_ 
*€রে বাছা! মাতৃ-কোষে রতনের রাঁজি, 
এ ভিথারী দশা তবে কেন তোর আজি? 
যা! ফিরি, অজ্ঞান তুই ষ! রে ফিরি ঘরে ।” 
পাণিলাম আজ্ঞা! সুখে ? পাইলাম কালে 
মাতৃ-ভাষা-্ূপে খনি, পুর্ণ মণিজালে। 


মান্দ্রাজে অবস্থান কালে মধুসূদন রেবেকা ম্যাক-টা- 
ভিস, নানী ক্ষচ্জাতীয়। এক কুমারীর পাণিগ্রহণ করেন। 
কিন্তু এই বিবাহের পর তীহার অশাস্তি দ্বিগুণ বাড়িল। 
'রেবেকার সহিত তাহার একটু কুও বনিত না_উভয়ের মধ্যে 


মাইকেল 
স্করভিশ 


কলহ প্রায় লাগিয়াই ছিল। বিবাহের দুই তিন বৎসর 
পরেই রেবেকার নহিত তিনি সম্বন্ধ বিচ্ছিন্ন করিতে বাধ্য 
হইলেন। অতঃপর তিনি মান্দ্রাজ কলেজের অধ্যক্ষের 
কন্থা হেন্রিয়েটার রূপে গুণে মুগ্ধ হইয়! তাহাকে বিবাহ 
করেন। মধুসুদনের বয়ল তখন পঞ্চবিংশ বর্ষ । এই বিবান্থের 
পরে তিনি মান্দ্রাজে “এথেনিয়ম” নামক একখানি ইংরেজী 
ংবাদপত্রের সহকারী সম্পাদক এবং কিছু দিন.পরেই উহার 
সম্পাদক নিযুক্ত হন। তিনি বহুদিন উত্ত পত্রিকার 
সম্পাদকতা করিয়াছিলেন এবং কয়েক বওসর পর্যযস্ত মান্দ্রাজ 
বিশ্বিগ্ঠালয়ে অধ্যাপকের কার্য্যেও নিযুক্ত ছিলেন। এই 
সকল কাজে তাহার প্রচুর অর্থাগম হইত সত্য, কিন্তু তীহার 
অমিতবায়িতা, পান-দোষ ও বিলাসিতার দোঁষে যাহা কিছু 
উপাজ্ভন করিতেন, তাহার প্রায় সমস্তই ব্যয় করিয়া 
ফেলিতেন। এইরূপ অমিতব্যয়িতার ফলে মধুসূদনের দারিজ্র্য- 
ক্লেশ ও পারিবারিক অশান্তি আর কিছুতেই কমিল না। যে 
শান্তি ও প্রতিপত্তি লাভের আশায় মধুসূদন মাক্দাে 
আসিয়াছিলেন, তাহার সে আশা ব্যর্থ হইল। আট বৎসর 
কাল মান্দ্রাজে থাকিয়া অশেষ মানসিক ক্লেশ ভোগ করিয়া 

তিনি আবার কলিকাতায় ফিরিয়া আসিলেন। 
এই আট বৎসর কাল প্রবাসে থাকার ফলে মধুসূদনের 


মাইকেল 
০ 
আকৃতির ও প্রকৃতির সম্পূর্ণ পরিবর্তন খটিয়াছিল । তিনি 
স্বদেশে আদিয়াও যেন বিদেশীর ন্যায় কাল কাটাইভে 
লাগিলেন। তাহার পিতামাতা এই সময়ে ত্বর্গারোহণ 
করিয়াছেন। ধর্ম্চ্যুত জাতিচ্যুত বলিয়া তাহার আত্মীয় 
বন্ধুগণও তাহার সহিত আর তেমন মিশিতেন না । আলোচনার 
অভাবে তিনি এ সময়ে মাতৃভাষায় কথাবার্তাও তেমন ভাল 
বলিতে পারিতেন ন1$ সর্বেধাপরি ইংরেজমহিলার পাণিগ্রহণ 
করিয়া তিনি এ সময়ে পৃরাদস্তর সাহেবি চালে কাল 
কাটাইতেন। কাজেই তাহার নিকট স্বদেশ যে বিদেশের মত 
প্রতীয়মান হইবে, ইহাতে আশ্চর্ষ্যের বিষয় কিছু নাই। 

এই সময়ে বঙগদেশে ধর্ম, সমাজ ও শিক্ষা সম্বন্ধে 
নানা পরিরর্তন ঘটিয়াছিল। সকল ব্যাপারেই নৃতনের সহিত 
পুরাতনের একটা বিষম সংঘর্ষ চলিতেছিল।. তখন সমাজে 
প্রচ্য ও পাশ্চাত্য ধন্রের সামঞ্জস্য রক্ষার জন্য ব্রাহ্মাধন্্ম 
প্রচারিত হইতেছিল। সমাজে বিধবাবিবাহ নিয়া মহা! 
আন্দেলন চলিতেছিল। ইংরেজী শিক্ষা সম্বন্ধে এতাবু 
এদেশীয় অনেক ব্যক্তির ষে একটা ঘোরতর অশ্রদ্ধা৷ ছিল, 
তাহ! অনেকাংশে এ সময়ে তিরোহিত হইয়াছিল। অনেক 
স্কুল কলে স্থাপিত হইয়া ইংরেজী শিক্ষাদানের ব্যবস্থা 
প্রবর্তিত হইতেছিল। যে মাতৃভাষাকে তিনি এতদ্দন মুর্খ 


মাইকেল 
তে 


ও বর্ধবরের ভাষা বলিয়া মনে করিতেন, সেই বঙ্গভাষা এ 
সময়ে উন্নতির পথে অগ্রসর হইতেছিল। তখন বাজালা গদ্ধ 
সাহিত্য যথেষ্ট উন্নত ও পরিমাভ্জিত হইয়াছিল ; কবিবর 
ঈশ্বরচন্দ্র গুপ্ত তখন বাঙ্গালা কবিতায় এক নুতন ধারার 
স্ষ্ি করিতেছিলেন। বঙ্গে যখন সকল ব্যাপারেই এই 
প্রকার বিপ্লবের অবস্থা, তখন মধুসুদন স্বদেশে ফিরিয়া আসিয়। 
মাতৃভাষার সেবাব্রত গ্রহণ করিতে মনস্থ করিলেন। পাশ্চাত্য 
কবিগণের আদর্শে বাঙ্গাল! কবিত। কিরূপ উন্নত ও মাভ্জিত 
হইতে পারে, তাহ! প্রমাণ করাই বোধ হয় মধুসুদনের প্রথম 
উদ্দেশ্য ছিল, এবং তীহার প্রাথমিক রচনায় বিদেশীয় 

. কবিগণের যথেষ্ট প্রভাব দৃষ্ট হয় ; অবশ্ঠই অভিজ্ঞতা! বৃদ্ধির 
সঙ্গে সঙ্গে এই প্রভাব অনেকট। কমিয়! গিয়াছিল। 


(৫) 


সমাজে এইরূপ ভাব-বিপ্লবের সময় মধুসূদন মনে মনে 
বাঙ্গালা ভাষার সেবা করিতে কৃতসংকল্প হইয়া স্বদেশে 
ফিরিয়া আমিলেন বটে, কিন্তু তাহার আর্থিক অনটন কিছুতেই 
দূর হইল না। পৈতৃক সম্পত্তি যাহা কিছু ছিল, তাহা জ্ঞাতি- 
দের কেহ কেহ গ্রাস করিয়া বসিয়াছিল,_কাজেই সেদিকেও 
তাহার বিশেষ কিছই শুবিধা হইল না। তিনি বাধ্য হইয়। 


মাইকেল 
চা 

তখন কলিকাতা পুলিশ কোটে একটা কেরামীর পদ গ্রহণ 
করিলেন। কিছুদিন পরে তিনি এঁ পদ হইতে অনুবাদকের 
€ ইন্টারপ্রেটার ) পদে উন্নীত হইলেন। এই সময়ে তিনি 
অনেক সংবাদপত্রে প্রবন্ধ ও সমালোচনাদি লিখিতেন এবং 
তাহাতেও তাহার কিছু কিছু অর্থাগম হইত। এত সব 
করিয়াও কিন্তু তাহার অর্থাতাৰ ঘুচিল না । কিন্তু শীঘ্রই 
বিধাতা তাহাকে এক নৃতন পথে চালিত করিলেন__-এই পথই 
তাহার ভবিষ্য-জীবনের অন্ডুল কীর্তির পথ। এই পথে চলিয়া 
অল্প সময়ের জন্য তাহার অর্থাভাৰ ঘুচিলেও,দরিদ্রতা তাহাকে 
ত্যাগ করে নাই--অমন অমিতব্যয়ীর দরিদ্রতা কোন দিন 
খুচিতেও পারে না; কিন্তু এই পথ তাহাকে প্রয়োজনানু- 
রূপ অর্থদান, না করিলেও বঙ্গ-সাহিত্যে তাহাকে অমর 
করিয়াছে। 

পূর্বেবেই বলা হইয়াছে, মধুসূদন অনন্যসাধারণ প্রতিভা 
'মগ্ডিত এবং বহুভাষাবিৎ পণ্ডিত ছিলেন। এই সময়ে 
বিধাতার বিধানে যে নূতন পথে প্রবেশ করিয়া তিনি বঙ্গে 
প্রতিষ্ঠালীভ করিলেন, তাহা তাহার বাঙ্গালা নাটক, প্রহসন 
ও কাব্যা্দি রচনা । 

সেই সময়ে বঙ্গদেশের মধ্যে কেবল বেলগাছিয়াতে 
একটা স্থায়ী নাট্যশাল! ছিল। প্রসিদ্ধ নাটক-কার “কুলীন- 


ষাইকেল 
০ 


. কুলসর্ববন্থ নাটক-প্রণেতা পণ্ডিত রামনারায়ণ তর্করত্ব 
প্রণীত রত্বীবলী নামক একখানা নাটক বহুদিন ধরিয়া এই 
বেলগাছিয়। রঙ্গমণ্ধে অভিনীত হইত। এ সময়ে বেলগাছিয়া 
নাট্যশালার নাট্যামোদ্দিগণ এই রত্বাবলী নাটকের ইংরেজী 
অনুবাদ করাইতে মনস্থ করিলে, মধুসূদনের বন্ধু বেলগাছিয়। 
নাট্যশালার অন্যতম সভ্য গৌরদাস বসাক মহাশয় মধুসুদনকে 
দিয়া রত্বাবলীর ইংরেজী অনুবাদ করাইতে ইচ্ছুক হইলেন। 
তদনুসারে মধুসূদন রত্বাবলীর ইংরেজী অনুবাদ করেন। রচনা 
খুবই উৎকৃষ্ট হইয়াছিল এবং ওরূপ চমতকার অনুবাদ করার 
জন্য মধুসূদন পাঁচ শত টাকা পুরস্কারও পাইয়াছিলেন। 
রত্বাবলীর ইংরেজী অনুবাদ হইতেই মধুসূদনের যশঃ-সূর্য্য 
উদ্দিত্ত হইতে লাগিল। এই অনুবাদ পাঠ করিয়া শিক্ষিত 
ব্যক্তিমাত্রই তাহাকে একবাক্যে প্রশংস! করিয়াছিলেন। 
এসময়ে বাঙলা ভাষায় অভিনয়োপযোগী নাটক বড় 
বেশী ছিল না। আবার চীন নিয়মামুসারে লিখিত নাটক 
নব্/শিক্ষিতদের বড় মনঃপুতও হইত না। একদিন কথায় 
কথায় মধুসূদন তীহার বন্ধু গৌরদাস বাবুকে বলিলেন যে, 
তাহারা কেন এই সামান্য রত্বাবলার জন্য এত অর্থব্যয় 
করিতেছেন? গৌরদাসবাবু উত্তরে বলিয়াছিলেন, দেশে 
নাটকের খুবই অভাৰ এবং সুন্দর সময়োপযোগী নাটক. 

শা 
রচনা করিতে পারেন, এমন লোকও খুব বেশী নাই। 
বাহার আছেন, তাহারা এত গোঁড়া ষে পুরাতনের সে 
নৃতনের সামগ্লস্ত রক্ষা করিতে চান না। কাজেই ভাল য৷ 
দুই একখানা নাটক পাওয়া যায়, তাহাই অতি সাদরে 
অভিনীত হইয়া থাকে। মধুসূদন ইহা শুনিয়! বন্ধুর নিকট 
বাঙ্গাল! ভাষায় ভাল নাটক রচন| করিতে প্রতিশ্রুত হন। 
ইহা শুনিয়া গৌরদাস বাবু ত হাসিয়াই আকুল ! আর তিনি 
কেনই বা হাসিবেন না? যে মধুসূদন বাঙালা ভাষায় ভাল 
করিয়। কথ।টাও বলিতে পারেন না-_বাঙ্গালা৷ ভাষার উপর 
ধীর বাল্যকাল হইতেই প্রবল অশ্রদ্ধা-তিনি লিখিবেন কি 
না বাঙ্গালায় একখানা ভাল নাটক! কিন্তু মাস কয়েক 
পরেই যখন মধুসূদন তাহার বন্ধুর নিকট *শর্টিষ্ঠা৮ নাটকের 
পারুলিপি লইয়া গিয়া উপস্থিত হইলেন, তখন বন্ধু ত 
অবাক্‌! 

যাহা হউক, নাউকখানা সকলেরই খুব মনঃপুত হওয়ায় 
বেলগাছিয়। নাট্যশালার সভ্যগণ নিজেদের ব্যয়ে ইহা মুদ্রিত 
করিয়া অভিনীত করিলেন। মধুসূদন পুরস্কারও পাঁইলেন । 
শর্নিষ্ঠা নাটকথানা প্রাচীনতার পক্ষপাতী পঞ্চিতগণের নিকট 
তীব্র সমালোচনা লাভ করিলেও, নব্যশিক্ষিতগণের 
অনুরাগভাজন হইয়াছিল। শর্িষ্ঠা নাটক রচনা করিয়া 

তিনি স্বীয় শক্তির পরিচয় পাইলেন এবং অতঃপর মাতৃভাষার 
সেবায়ই আত্মনিয়োগ করিতে বদ্ধপরিকর হইলেন | 

ইস্থার পর মধুসুদন তৎকালীন বাঙ্গালী সমাজের অস্তঃ- 
প্রবিষ্ট ছুখীতি কদীচার ও ভগ্ামির তীত্র সমালোচনা করিয়া 
“একেই কি বলে সভ্যতা” এবং “বুড়ো শালিকের ঘাড়ে 
রো?” নামক ছুইখানি প্রহসন রচনা করেন। ছুইখানি 
প্রহসনেই তগকালীন অধঃপতিত সমাজের আচার ব্যবহারের 
খুব উৎকৃষ্ট সমালোচনা হইয়াছিল। উভয় প্রহসনই 
বেলগাছিয়! রঙ্গমঞ্চে অভিনীত হইয়া ব্ছলোকের মনোরঞ্জন 
করিয়াছিল । ৃ 

শশর্িষ্টাঃ নাটক ও প্রহসন ছুইখানি রচনা করিয়া 
মধুসুদন সাধারণের নিকট যথেষ্ট প্রতিষ্ঠা লাভ করিলেন। 
কৃতবিদ্ভ সমাজও তাহাকে প্রতিভাশালী স্থলেখক বলিয়া 
সাদরে গ্রহণ করিল। বন্তৃতঃ মধুসূদন এই সময়ে মাতৃভাষায় 
এতদুর জ্ঞান লাভ করিয়াছেন যে, তিনি অনায়াসে তখন 
বাঙ্গালা ভাষায় যে কোন প্রকার আলোচনা করিতে 
পারিতেন ;--মআার নাটকীয় চরিত্রচিত্রণে তিনি অতিশয় 
নিপুণ ও সিদ্ধহস্ত ছিলেন। 

এইভাবে উৎসাহিত হইয়! মধুসুদন "পদ্মাবতী, নাটক 
প্রণয়ন করিতে আরম্ভ করিলেন।  "শর্টিষ্ঠা' নাটক কেবল 


৬ 

গন্ভে লিখিত হইয়াছিল-_কিন্তু তিনি পল্সাবতী” নাটকে গদ্ভ 
এবং পদ্য উভয়ই ব্যবহার করিয়াছেন ;-আর যে অমিত্রাক্ষর 
ছন্দ প্রবর্তন করিয়া তিনি বঙ্গ-সাহিত্যে অমর হইয়া রহিয়াছেন, 
এই পদ্মাবতী নাটকখানাতেই সেই অমবাক্ষর ছন্দে কবিতা! 
লিখিবার তাহার প্রথম উদ্ভম। নাটক লিখিতে লিখিতে 
তাহার বিশ্বাস দৃঢ় হইয়াছিল যে, যতদিন বালাল। তাধায় 
অমিত্রাক্ষর ছন্দের প্রবর্তন না হইবে, ততদিন বাঙ্গাল! 
নাটকের বিশেষ কোন উন্নতির আশ নাই। আর বাঙ্গাল 
লিখিতে আরম্ভ করিয়াই তাহার মনে প্রবল আকাঙক্ষণ জম্মে 
যে, তিনি বাঙ্গালা পদ্ সাহিত্যে নৃতন ছন্দের প্রবর্তন করিয়া 
দীন বঙ্গতাষাকে নূতন ভূষণে মপ্ডিত করিবেন ; কিন্তু ইচ্ছ! 
থাকিলেও পণ্ডিত সমাজের কুৎসা ও নিন্দার ভয়ে এতদিন 
অমিত্রক্ষর ছন্দ লিখিতে সাহসী হন নাই । এখন “পন্মাবতী” 
নাটকে তাহার সেই চির-আকাঙিক্ষিত অমিত্রাক্ষর ছন্দের 
প্রথম প্রবর্তন করেন। কিন্তু এই নাটকে তিনি যেন ভয়ে 
ভয়েই অমিত্রাক্ষর ছন্দ লিখিয়াছিলেন, কেননা 'পদ্মাবতী” 
নাটকের অতি অল্প স্থলেই এই ছন্দ দেখা যায়। “পল্লাবতী” 
নাটকের ভাষাও 'শর্শিষ্ঠা, নাটক হইতে অনেক সরল এবং 
স্থন্দর। 

এই সময়ে মধুসূদন মহারাজ স্তার যতীন্দ্রমোহন ঠাকুরের 

কত 
উত্সাহ পাইয়া নূতন উদ্ধমে আদ্যোপান্ত অমিত্রাক্ষর ছন্দে 
পতিলোত্বমা-সম্ভব কাব্য* রচনা করেন এবং মহারাজের . 
নামেই উহ উৎসর্গ করেন। “তিলোত্বমা-সস্তব কাব্য 
বঙ্গ-সাহিত্যে এক তুমুল বিপ্লব উপস্থিত করিল। সেই 
সময়ের অধিকাংশ শিক্ষিত ব্যক্তিই নৃতন ছন্দে লিখিত এই 
কাব্যখানা উপহাসের চক্ষে দেখিতে লাগিলেন। নব্যতার 
বিরোধী পণ্ডিতের চারিদিকে বিজ্রপের ঢেউ উঠাইয়া দিল। 
কৰিবর ঈশ্বরচন্দ্র গুপ্তের অনুকারকেরা এবং বিদ্ভাসাগর ও 
অক্ষয়কুমার দত্তের অনুসরণকারী লেখকেরা সকলেই এক- 
বাক্যে মধুসূদনের এই নুতন চেষ্টার নিন্দা করিতে লাগিলেন। 
যিনি মধুসৃদনের গুণাবলী ও কবিত্ব-শক্তি দেখিয়া আনন্দে 
অধীর হইতেন-_মধুর দুরবস্থা দূর করিবার জন্য যিনি মুক্তহস্ত 
ছিলেন- সেই গুণের সাগর বিগ্ভাসাগর মহাশয়ও তিলোত্তমার 
প্রশংসা করিতে পারেন নাই। তবে কৃতবিদ্ধ সমাজের 
অনেক গণ্যমান্ত লোক ইহার স্থখ্যাতিও যে না করিয়া- 
ছিলেন, এমন নহে। যাহা হউক, অজশ্র বিভ্রপবাণ 
তীহার উপর বর্ষিত হইলেও) মধুসূদন তাহার সংকল্প 
অটল ও সাহসী ছিলেন। তিনি ধর্দি এইরূপ উপহাসে 
ও উপেক্ষায় ভীত বা নিরুত্সাহ হইতেন, তবে “মেঘনাদ বধ 
কাব্য” লিখিয়া। কাব্য-জগতে অমরত্ব লাভ করিতে পারিতেন 

না। মধুসূদনের দৃঢ় বিশ্বাস ছিল, ভাহার প্রাবর্তিত এই 
অমিত্রাক্ষর ছন্দ বাঙ্গালা কাব্যের পুষ্টি সাধন করিবেই করিবে, 
এবং একদিন না একদিন ইহা! শিক্ষিত লমজে বুল পরিমাণে 
আদৃত ও অনুস্থত হইবেই হইবে। 
কিন্তু তিলোত্তমার ভাষ! বড়ই কঠিন--এত কঠিন যে, 

ভাষার মর্ম্মতেদ করিয়া কাব্যের রসগ্রহণ করা অতিশয় 
কষ্টসাপেক্ষ। ভাষার এই কাঠিন্যের জন্য এবং ছন্দের 
সম্পূর্ণ নৃতনত্বের জন্যই ইহা ওরূপ উপেক্ষিত ও অনাদৃত 
হুইয়াছিল। নিন্মে তিলোত্তমা -সস্তবের প্রথম কয়েক পংক্তি 
উদ্ধৃত হইল-_ভাষার কাঠিন্য ইহাদ্বারাই বুঝ। বাইবে,__ 

প্ধবল নামেতে গিরি হিমাদ্রির শিরে-.. 

অভ্রভেদী, দেব-আত্মা, ভীষণদর্শন ১ 

সতত ধবলাকৃতি, অচল, অটল ) 

যেন উর্ধবাু সদা, গুভ্রবেশধারী, 

নিমগ্ন তপঃসাগরে ব্যোমকেশ শূলী-_ 

যোগিকুলধ্যেয় ষোগী ।” 

যাহ। হউক, মানুষের নিন্দায় বা! ভ্রকুটাতে গ্রাহ্থ করিবার 

পাত্র মধুসুদন ছিলেন না । তিলোতুমা রচনা করিয়া পণ্ডিত- 
সমাজে উপেক্ষিত এবং সাহিত্যিক সমাজে নিন্দিত হইলেও 
সধুসুবন কিন্তু নিরুসাহ হইলেন না । পতিলোত্তমা-সম্ভব*” 

বীার! মুক্তকণ্টে প্রশংসা! করিয়াছিলেন, তাহার্দেরি উৎসাহে 
উৎসাহিত হইয়া, তিনি তাহার অমর কাব্য “মেঘনাদ বধ” রচন! 
করিতে আরম্ভ করিলেন । ১৮৬১ খুষ্টান্জে “মেঘনাদ বধ” 
প্রকাশিত হইল। এই কাব্যেই মধুসূদনের প্রতিভার পুর্ণ 
বিকাশ দেখিতে পাওয়া যায়। “মেঘনাদ বধ” প্রকাশিত 
হইলে “তিলোত্তমার” বিরুদ্ধ সমালোচক এবং বিজ্রপকারিগণ 
বিদ্রপবাণে আর উপেক্ষার হাসিতে মধুকে কাব্য-জগ্গৎ হইতে 
তাহার অদ্ভুত ছন্দ লইয়! সরাইয়া দিবার চেষ্টা সম্বন্ধে একে- 
বারেই হতাশ হইয়া পড়িলেন। “মেঘনাদ বখে” ভাবের উচ্চতা 
ও গভীরতা, বর্ণনার চমণকারিত্ব ও দৌন্দরধ্য এবং নানা 
রসের ও নান! অলঙ্কারের অপূর্ব সংমিশ্রণ দেখিয়া সমালোচক- 
গণ স্তম্তিত হইয়া! গেলেন। পগ্ডিতশ্রেষ্ঠ ঈশ্বরচন্দ্র বিদ্ভাসাগর 
এই কাব্য পাঠ করিয়া শতমুখে মাইকেলকে প্রশংসা করিতে 
লাগিলেন। মেঘনাদের ভাষ| তিলোত্তমা হইতে অনেক 
সরল,__লালিত্য এবং বৈচিত্র্যে পূর্ণ। কোন কোন নিন্দক 
নানাভূবে মেঘনাদের নিন্দা করিলেও, মধুসুদন “মেঘনাদ বধ” 
মহাকাব্য রচনা করিয়া তাহার অতুল প্রতিভার উপযোগী 
সম্মানও পাইয়াছিলেন। বস্ততঃ যতদিন বাঙ্গালা ভাষার 
অস্তিত্ব থাকিবে, মেঘনাদ বধের সহিত ইহার অমর কবির 
নামও ততদিন স্বাক্ষরে দেদীপ্যমান থাকিবে । 


মাইকেল 
করতো 


মেঘনাদ বধের সঙ্গে সঙ্গেই মধুসূদন ত্রজাঙ্জন! কাব্য” 
ও পকৃষ্ণকুমারী” নাটক রচনা করিয়াছিলেন। তিনি প্রাচীন 
বৈষ্ণব কবিগণের আদর্শে “ব্রজাঙ্গনা” কাব্য প্রণয়ন করেন। 
আদর্শ এক হইলেও বিজাতীয় ভাবে অনুপ্রাণিত মধুসূদনের 
'্রজাঙ্গনায়* বৈষ্ণব কবিদের সেই প্রীণস্পর্শা ভাৰ অথবা 
তেমন মধুর নিপুণ চিত্র পাওয়া যাঁয় না সত্য, তবুও তিনি 
আজন্ম সাহেবী চালে থাকিয়াও যে তাহার কাব্যে বৈষ্ণব 
কবিদের ভাবের কথঞ্চিৎ সমাবেশ করিতে পারিয়াছিলেন, 
ইহা! তাহার পক্ষে কম গৌরবের কথা নহে ৷ কৃষ্ণকুমারী 
একখানা করুণ রসের নাটক। রাজস্থানের ইতিহাসের 
ছায়। অবলম্বনে ইহা লিখিত। ইহাতে তিনি অতি নিপুণতার 
সহিত চরিত্রগুলি চিত্রত করিলেও, তীহার কাব্যসমূহের 
স্কায় তিনি নাটক লিখিয়া প্রতিষ্ঠা লাভ করিতে পারেন 
নাই। সময়ের আোতে এবং কাল ও রুচির পরিবর্তনে 
সাহার নাটকগুলি এখন কতকট! উপেক্ষিত হইলেও, তিনি 
যে একজন নিপুণ নাট্যকার ছিলেন, এবং তাহার নাটকসমুহ 
যে বঙ্গভাষার উপকার সাধন করিয়াছে, তদ্বিষয়ে সন্দেহ 
নাই। 

ইহার পর মধুসূদন “বীরাঙ্গনা কাব্য” রচনা! করেন। 
নুপ্রসিদ্ধ রোমান কবি ওভিডের একখানা কাব্যের অনুকরণে' 


এ রি শ্ম 


ক্ষ 


মধুসূদন এই কাবাখানা লিখিয়াছিলেন। মূলভঃ ওভিডের 
অনুকরণ হইলেও, ইহার ভাব সম্পূর্ণ মৌলিক এবং অতি 
নৈগুণ্যের সহিত ইহা রচিত। এই কাব্যখানি তিনি তদীয় 
অশেষ উপকারক দয়ার সাগর বিষ্ভাসাগরের পবিভ্র নামে 
উৎসর্গ করিয়াছিলেন । 


€ ৬১) 

মধুসূদন পুর্ববব কলিকাতা পুলিশ কোর্টে অনুবাদকের 
কাজই করিতেছিলেন | পুস্তক বিক্রয়ের আয়, চাকুরীর 
আয়, এবং পৈতৃক সম্পত্তির আয় হইতে যে অর্থাগম হইত, 
অহাদ্বারাই তাহার দিন এক রকম সুখে স্বচ্ছন্দে চলিয়া 
যাইতেছিল। কলিকাতায় আসিয়া তাহার একটা পুর ও 
একটী কন্যা জন্মে । বস্তুতঃ এই সময়ে পারিবারিক জীবনে 
মধুসূদনের কোন অভাব না থাকিলেও, তাহার মনে সুখ ব| 
শান্তি ছিল না। আত্মসংম ব্যতীত মনের শাস্তি স্থখ পাঁওয়] 
খুবই ছুলভ; মধুসূদনের চরিত্রে আত্মসংঘমের খুবই অভাব 
ছিল; তদুপরি তাহার উচ্ছঞ্খল প্রকৃতি, আয়়াতীত ব্যয়, আর 
ভোগ বিলাসের কাষনা সময়ে সময়ে অত্যন্ত উদ্বেগ ও অশান্তি 
আনয়ন করিত। যে সকল কারণে মধুসুদনের মনে স্থখ ছিল 
না, অপরিমিত ব্যয় এবং তন্নিবন্ধন অর্থাভাবই তাহার মধ্যে 


এ সিদ্দিক রা 


মাইকেল 
স্ুতিত 


প্রধান। দেশে আসিয়া তিনি অনেক কষ্টে নিজের 
পৈতৃক সম্পত্তির উদ্ধার দাধন করিয়াছিলেন। ভাবিয়া 
বুঝিয়া চলিলে এ সময়ে তাহাকে অর্থর্লেশ ভোগ করিতে 
হইত না। কিন্তু হাতে অর্থ আদিলেই মধু জলের মত 
ব্যয় করিয়া ফেলিতেন, ভবিষ্যতে কি হুইবে তাহার চিন্তা 
একটুও করিতেন না; ফলে এই দাড়াইত যে, অর্থের অনটনে, 
মধ্যে মধ্যে খণ গ্রহণ করিতে বাধ্য হইয়া পড়িতেন। এইবূপে 
তাহার খণের বোঝাও বেশ, ভারী হইয়া পড়ে । 

অর্থের অনটন যখন কিছুতেই কমিল না, তখন মধু অর্থা- 
গমের উপায় চিন্তা করিতে লাগিলেন। শেষে তাহার 
বন্ুদিনের আকাঙিক্ষত বিলাত যাত্রার ব্যবস্থা করিলেন। 
মনে করিলেন, বিলাত ধাইয়া ব্যারিষ্টার হইয়া আসিতে 
পারিলে, দেশে আসিয়া অনেক অর্থ উপার্জন করিতে 
সমর্থ হইবেন। ব্যারিষ্টারিতে প্রচুর অর্থাগম হইবে, এই 
কল্পনাই তাহাকে বিলাত গমনে প্রলুব্ধ করিল। অষ্টাদশ 
বর্ষ বয়ঃক্রম হইতেই তাহার বিলাত গমনের প্রবল আকাউক্ষ 
জন্মে। এক্ষণে অর্থ-ক্লেশে পড়িয। স্বকীয় আর্থিক উন্নতি 
বিধানের জন্য তিনি ইংলগ্ডে যাইতে বদ্ধপরিকর হইলেন। 
তারপর পৈতৃক বিষয় সম্পত্তি হইতে ইংলগু প্রবাসের 
মাসিক খরচ চালাইবার সকল বন্দোবস্ত স্থির করিয়া, ১৮৬২ 


মাইকেল 
ক্রি 


খৃষ্টাব্দে মধুসূদন ইংলগু যাত্রা করিলেন। ছুর্ভাগ্যও ষেন 
তাহার সঙ্গে সঙ্গেই চলিল। 

মধুসূদন ইংলণ্ডে পৌছিয়া ব্যারিষ্টারী শিখিবার মানসে 
সকল উদ্যোগ আয়োজন করিলেন। কিন্তু প্রকৃত অনু- 
রাগের অভাবে তিনি কোনওরূপে ব্যারিষ্টারী পরীক্ষায় 
উত্তীর্ণ হইতে পারিয়াছিলেন মাত্র। 


মধুসূদন স্বদেশ ত্যাগ করিলে বাহাদের উপর নিজের 
বৈষয়িক ভার অর্পণ করিয়া গিয়াছিলেন, কথা ছিল, তাহার! 
মধুসূদনের পত্বীকে মাসিক দেড়শত টাকা দিবেন। কিন্ত 
কয়েক মাস পর্য্যন্ত রীতিমত দেড়শত টাকা করিয়া দিয়! 
তাহার! উহা বন্ধ করিয়া দিল। মধুসূদনের অনুপস্থিতিতে 
তীহার স্ত্রী অর্থসাহাষ্য হইতে বঞ্চিত হইয়া অকৃল সমুক্দে 
পড়িলেন। তিনি আর কোন উপায়ান্তর না দেখিয়া শিশু 
পুজ কন্যা ছুইটীকে লইয়া স্বামীর নিকট যাইতেই মনস্ছ 
করিলেন । মধুসূদন তখন ভাষ! শিক্ষার জন্ত ফরাসী দেশে 
অবশ্থান করিতেছিলেন। পত্রী পুক্রকন্যা। লইয়া সহসা 
তাহার নিকট উপস্থিত হইলে তিনি বিপদ. গণিলেন। একে 
তো তিনি অপরিমিতব্যয়ী--তছুরি বিলাসিতার কেন্দ্রভূমি 
ফরাসী দেশে বাস__এর মধ্যে আবার পুজ্রকন্া। সহ পত্বীর 
আগমন। মধুলুদনের সঞ্চিত অর্থ দেখিতে দেখিতে নিঃশেষ 


মাইকেল 
কক 


হইয়া গেল। তিনি খণ করিতে আরম্ভ করিলেন--শেষে 
বিদেশে খণও কেহ দেয় না। এইরূপে খণজালে জড়িত__ 
দুর্দশার চরম সীমায় উপনীত হইয়া মধুসূদন চতুদ্দিক অন্ধকার 
দেখিলেন। এমন অবস্থা দীড়াইল যে, তাহার অন্ন সংস্থান 
করাও দায় হইয়। উঠিল। এই বিষম সময়ে ঈশ্বরচন্দ্র বিদ্ভা- 
সাগরের করুণার কথ! তীহার মনে পড়িল। তিনি আর অন্য 
উপায় না পাইয়! নিজের দুঃখ দুর্দশার কথা সবিস্তারে বণন 
করিয় তাহার নিকট অর্থ সাহায্য চাহিলেন। ন্বদেশীয় 
প্রতিভাবান কবি বিদেশে যাইয়া অন্নাভ।বে মারা যান শুনিয়া 
দয়ার সাগর বিদ্াসাগর আর স্থির থাকিতে পারিলেন না। 
তিনি অবিলম্বে মধুসূদনের প্রার্থিত অর্থ ষান্সে পাঠাইয়! 
দিলেন। প্রাতঃস্মরণীয় দয়ার অবতার বিদ্যাসাগরের দয়ায় 
মধুসুদন সে যাত্রা রক্ষা পাইলেন । নচে দেশে ব্যারিষ্টার 
হইয়া! আসিয়া অর্থ লা ত দুরের কথা-_মধুসূদনকে বিদেশে 
হয় অন্নাভাবে মরিতে হইত, অথবা খণের জন্য জেলে 


পচিতে হইত । তাই তিনি অতি কৃতজ্ঞ হৃদয়ে বিদ্ভাসাগরের 
উদ্দেশে লিখিয়াছেন,__ 
পৰিগ্কার সাগর তুমি বিখ্যাত ভারতে । 
করুণার সিন্ধু তুমি, সেই জানে মনে, 
দ্বীন ষে, দীনের বন্ধু !__উজ্জল জগতে 
হেমাঁত্রির হেম-কান্তি অম্লান কিরণে |» 


মাইকেল 
কতা 


ইংলগ্ডে আইন অধ্যয়নে কতকট! ব্যস্ত থাকার জন্য 
মধুসূদন কবিতা লিখিবার বড় অবকাশ পাইয়া উঠিতেন না। 
তবুও কবিতা লেখা হইতে যে একেবারে বিরত থাকিতেন, 
এমনও নহে। কিন্তু বিলাত যাওয়া অবধি তাহার মনে 
জন্মভূমি ত্যাগ হেতু এবং অর্থ-ক্লেশের জন্য একটুকুও শাস্তি 
ছিল ন1; কাজেই তখন তিনি যে কবিতা রচনা! আরম্ভ 
করিতেন, তাহা শার শেষ করিয়! উঠিতে পারিতেন না। 
এসময়ে তিনি যাহা লিখিতে আরম্ভ করিতেন, তাহা অদ্ধ 
সমাপ্ত রাখিয়াই, আবার বিরক্তি বশতঃ বিষয়াস্তরে মনোনিবেশ 
করিতেন। তীহার প্রবাসে আরব্ধ কাব্যসমুহের মধ্যে 
কেবল প্চত্ুর্দশপদী কবিতাঁবলী” ভিন্ন অন্য কোন গ্রন্থ 
সম্পূর্ণভাবে প্রকাশিত হয় নাই। এই “চতুদ্দিশপদী কবিতা 
বলী” ফ্রান্সের ভারসেলিস, নগরে অবস্থান কালে ১৮৬৫ 
খৃষ্টাব্দে তিনি রচনা করেন নানা বিষয়ের বিভিন্ন ছোট 
ছোট কবিতায় এই গ্রন্থখানি পুর্ণ। বলিতে গেলে ইহাই 
তীহার শেষ কাব্য। ইহার পরেও তিনি “হেক্টর বধ” 
*মায়াকানন?, প্রভৃতি ছুই একখানি সমাপ্ত ও অর্ধসমাপ্ত 
গ্রন্থ লিখিয়াছিলেন। “মায়াকাননে” মধুসূদনের জীবনের 
পুর্ণ নৈরাশ্য যেন ফুটিয়া বাহির হইয়াছে । “মায়াকানন”, 
ও “হেক্টুর বধ তাহার শেষ জীবনে রচিত। বাস্তবিক 

পক্ষে, প্চিতুর্দশপদ্দী কবিতাবলীর” সঙ্গে সঙ্গেই তিনি বঙ্গ- 
ভাধার নিকট বিদায় গ্রহণ করেন। 

আর এক কথা, মধুসূদনের চিরপ্রিয় বঙ্গভূমির প্রতি 
কিরূপ অকৃত্রিম ভালবাসা ছিল-_জন্মভূমির কেমন মুখো” 
জ্বল হইতে পারে, তদ্িষয়ে তিনি কেমন যতুপর চিলেন,-- 
কোন একটা বিশেষ কাজ করিয়া কিরূপে মাতৃভাষার 
সর্ববাঙগীন মঙ্গল সাধন করা যাইতে পারে, তদ্বিষয়ে তীহা'র 
কতদূর যত্ব ছিল-_তাহ! তীহার অনেক কবিতায় স্পষ্টরূপে 
অভিব্যক্ত। বঙ্গভূমির উদ্দেশ্টে লিখিত “রেখো! মা দাসেরে 
মনে, এ মিনতি করি পদে”, “মেঘনাদ বধ কাব্যের, সুচনায় 
প্রচ চধুচক্র, গৌড়জন যাহে আনন্দে করিবে পান স্ধা 
নিরবধি”, চিতুর্দিশপদী কবিতাবলীর, “সমাপ্ডে” “জ্যোতির্ঘায় কর 
বঙ্গ ভারত-রতনে”--ইত্যাদি অসংখ্য কবিতায় কবি-হৃদয়ের 
উচ্চ বাসনা স্প্টরূপে প্রতিবিম্িত। বস্তুতঃ তিনি যেদিন 
হইতে মাতৃভাষার সেবা আরম্ভ করেন, সেদিন হইতেই 
ইহার জর্ববপ্রকাঁর উন্নতির কামনা এবং তজ্জন্য যথাশক্তি 
যত্র ও চেষ্টা করিয়া গিয়াছেন। 

মধুসূদনের আর একটা গুণ ছিল, “তিনি কবিগণের বা 
গুণিগণের অবমাননা করিতেন না। অসাধারণ উন্নতমন! 
মাইকেল মধুসূদন দত্ত আপনার চতু্দশপদ্রী কবিতায় আপনার 

অলোকসামান্য মাহাত্য প্রদর্শন করিয়া গিয়াছেন। তিনি 
আপন চতুর্দশপদী কবিতায় গুণিদিগকে অন্তরের সহিত 
স্তবস্তুতি করিয়া গিয়াছেন। পুরুষের হৃদয় তো এইরূপই 
হওয়া উচিত বটে; চারিদিকে যশঃসৌরভ নিঃসারিত 
হইতেছে, অথচ অভিমান নাই; কেবল গোলাপ ফুলের 
মত আপনার মনে আপনি হাসিতেছে |» *% 

পচ বৎসর কাল প্রবাসে বাস করিয়া ১৮৬৫ খৃ্টাব্দের 
প্রারস্তে মধুসূদন স্বদেশে ফিরিয়া আসিলেন। তাহার ইংলগু 
প্রবাদ কালে বঙ্গীয় নরনারী মেঘনাদ বধ” পড়িয়া 
তাহার উচ্চপ্রতিভা এবং অসাধারণ কবিত্ব-শক্তির পরিচয় 
পাইয়াছিল। স্বদেশে প্রত্যাগমন করিবার পূর্বেই তীহার 
বশঃসৌরতে চারিদিক আমোদিত হইয়াছিল। কিন্তু তিনি 
অর্থাকাঙক্!য় সাহিত্য-সেবা ছাড়িয়া ব্যারিষারি আরম্ত 
করিলে, প্রথম প্রথম তাহার ষথে্ট অর্থলাভ হইতে 
থাকিলেও, শেষে কিন্তু তিনি আর ব্যবসায় চালাইতে 
পারিলেন না। মধুসূদনের ন্যায় সরলপ্রাণ ভাবুক কবির 
পক্ষে ব্যারিষ্টারির কুটজাল হৃদয়ঙ্জম করিতে পারা অবশ্যই 
অত্যন্ত কঠিন। তাই তিনি এই ব্যবসায়ে উন্নতি মাত্রই 
করিতে পারিলেন না। 





ক মাইকেলের স্ৃত্যুতে “পমাজ-দর্পণ” নামক পত্রিকার সম্পাদকীয় মন্তব্য হইতে। 


মাইকেল 
০০ 


ইংলগু হইতে ফিরিয়া আসিরা তিনি ষে ছয় বগুসর 
জীবিত ছিলেন, তন্মধ্যে আর উল্লেখযোগ্য কোনরূপ কাব্য- 
এ্রন্থ রচনা করেন নাই। এসময়ে কেবল আধিক 
উন্নতির দ্িকেই তাহার একমাত্র লক্ষ্য ছিল। তিনি ভবিষ্যৎ 
উন্নতির আশায় খণ করিয়াও নিজের বর্তমান চাল সম্পূর্ণ 
বজায় রাখিতেন,_-এদিকে টাকা পয়সা তার হাতে আসিলেই 
উড়িয়া যাইত-_লাতের মধ্যে চাল এবং খণগুলিই থাকিয়া 
যাইত! অর্থাভাবে নানারূপ দৈন্ক দশায় পড়িয়াও কিন্তু 
তাহার চৈতন্যোদয় হয় নাই। তিনি প্রায়শঃই সামান্য কারণে 
বা অকারণে বু অর্থ ব্যয় করিয়া ফেলিতেন। কেহ সাহায্য 
চাহিলে তিনি গণিয়া টাক কোন দিনই দেন নাই। কিন্তু 
ব্যয়ের অনুরূপ আয় না! থাকাতে তিনি কেবল খণ-জালেই 
জড়িত হইতেছিলেন । শেষ বয়সে এমন দীীড়াইল যে 
তিনি মনের অশান্তি এবং খণের ভারে প্রপীড়িত হইয়া 
ভয়ানক মাত্রায় স্ুরাপান করিয়। করিয়া নিজের মৃত্যুর দিন 
ঘনাইয়া আনিতে লাগিলেন। এরূপ অত্যাচার ও শারীরিক 
নিয়মের উল্লঙহন আর বেশী দিন সহা হইল না। শীঘ্রই 
ইহার প্রতিক্রিয়া আরম্ভ হইল,_-মধুসুদ্ধন নানাবিধ রোগে 
আক্রান্ত হইয়! পড়িলেন । 


€ ৭) 


শারীরিক ও মানসিক ক্লেশ, অর্থ চিন্তা এবং সাংসারিক 
নানা দুঃখে মধুসূদন জর্জরিত হইয়া পড়িলেন। ব্যারিষ্টারিতে 
আর কোন উন্নতির আশ! নাই দেখিয়া, তিনি এই সময়ে 
মানভূম জেলার অন্তর্গত পঞ্চকোটের রাজার আইন উপদেষ্টার 
পদ্দ গ্রহণ করিলেন। কিন্তু অল্পদিন পরেই তিনি রাজার 
প্রতি বিরক্ত হইয়া, সেই কাজ ছাড়িয়া দিয়া কলিকাতা চলিয়া 
আমিলেন। ইহার পরে তিনি কাশ্মোপলক্ষে ঢাকায় আগমন 
করেন। ঢাকার জনসাধারণ বঙ্গের এই প্রতিভাশালী 
কবিকে স্থানীয় পোগোজ স্কুলের বিস্তৃত ময়দানে অভিনন্দিত 
করেন। মধুসূদন" তখন রোগে জীর্ণ__খণভারে নিপীড়িত। 
তাহার তখন এমন দুর বস্থ। যে, তাহার মত অভিমানী আত্ম- 
সম্মান রক্ষণে সতত যত্বুশীল ব্যক্তিও ঢাকা নগরীর লোকের 
নিকট অর্থ সাহাধ্য প্রার্থনা করেন। কিন্তু সেই অর্থে আর 
কয় দিন চলে? 

ঢাকা হইতে প্রত্যাগমন করিয়া মধুসূদনের রোগ আরও 
কঠিনাকার ধারণ করিল। মধুসুদনের পত়ীরও সাংসারিক 
অশাস্তিতে স্বাস্থ্য একেবারে ভগ্ন হইয়া পড়িয়াছিল। উত্তমর্ণ 
গণ পুর্বেবের ম্যায় আর খণও দিত না। কাজেই পতি পত্বীর 

চিকিৎসার ব্যয় এবং অপোগণ্ড শিশু দুইটীর ভরণপোষণ 
একেবারে অসম্ভব হইয়া ঈাড়াইল। শিশুর্দিগের আহারের 
কোনপ্রকার সংস্থান করিয়া স্বামী স্ত্রীতে অনেক সময় 
অনাহারে বা অদ্ধাহারে কাল কাটাইতে বাধ্য হইলেন। এই 
সময়েই তিনি “হেক্টর বধ” প্রণয়ণ করেন এবং তদ্দরুণ ষে 
সামান্য কিছু অর্থলাত হইয়াছিল, তাহ! এই অসময়ে মধু- 
সুদনের বড় উপকারে আমিয়াছিল। কিন্তু তাহাদ্বারা তাহার 
অর্থ-ক্লেশ স্থায়ী ভাবে দূর হইবার কোনই সম্ভাবনা 
ছিল না 

মধুসুদন চিরদিনই অভিমানী ছিলেন। কিন্ত এ সময়ে 
বিষম বিপদে পড়িয়া তিনি বন্ধুবাঁন্ধবের নিকটও সাহায্যপ্রার্থ 
হুইলেন। বন্ধুদের মধ্যে ব্যারিষ্টার উমেশচন্দ্র বন্দ্যোপাধ্যায় 
ও মনোমোহন ঘোষ তাহাকে বিশেষরূপ সাহায্য করিয়া- 
ছিলেন। এ সময়ে তাহার রোগের চিন্তা হইতে খণের চিন্তা 
বেশী হইয়াছিল। তিনি কলিকাতা হইতে চলিয়া! গিয়া খণের 
চিন্তা হইতে অব্যাহতি পাইতে অভিলাধী হইলে, উত্তরপাড়ার 
স্বপ্রাসিদ্ধ ভূম্যধিকারী জয়কৃষ্ণ মুখোপাধ্যায় তীহাকে স্বীয় 
আবাসে স্থান দিয়াছিলেন। সেখানে তিনি প্রায় ৃত্যুশ্যায়ই 
শায়িত ছিলেন। তখন তাহার মনের অবস্থা কিরূপ ছিল, 
তাহা চিন্তা করিলেও দুঃখ হয় । 

মৃত্যুর সাত আট দিন পুর্বে মধুসূদন কলিকাতায় 
ফিরিয়। আসেন। তিনি তখন উথথান-শক্তি রহিত--তাহার 
চিকিতসা চলা কঠিন। তীহার পত্বীও তখন মুমুষু্। 
অবশ্যই ইতিপুর্বেষ তিনি বন্ধুগণের অর্থসাহাব্যে স্বীয় কন্তা৷ 
শর্িষ্টার বিবাহ দিয়াছিলেন। এইরূপে ভয়ানক বিপন্ন 
হইয়া পত্বীকে কন্যার আশ্রয়ে রাখিয়া, বন্ধুগণের পরামর্শে 
নেহাৎ সাধারণ লোকের মত বঙ্গের কবিকুল-কহিমুর 
মধুসূদন আলিপুর দাতব্য চিকিৎসালয়ে আশ্রয় লইলেন। 

সবার তিন দিন পূর্বেব তাহার প্রিয়তমা হতভাগিনী 
পত্বী হেন্রিয়েট! তাহাকে আরো বিপন্ন ও শোকসাগরে নিমগ্ন 
করিয়া পরলোকে প্রস্থান করেন। মৃত্যু-শধ্যায় শায়িত কবি 
এই সংবাদে আরও কাতর হইয়! পড়িলেন। অবশেষে 
বন্ধুবর্গের নিকট আত্মকৃত অপরাধ ও অপরিণ।মদ্িতার জন্য 
গভীরভাবে অনুতাপ প্রকাশ করিয়া, ভগবানের নিকট স্বীয় 
কৃতকম্মের জন্য পুনঃ পুনঃ ক্ষমা চাহিয়। এবং ব্যারিষ্টার 
মনোমোহন ঘোষের হস্তে পুক্রকণ্তা দুইটার ভার অর্রণ করিয়া, 
বাঙ্গাল! কবিতার ফুগান্তকারী মহাকবি, ১৮৭৩ খ্রীষ্টাব্দের ২৪শে 
জানুয়ারি রবিবার দিবসে, বেলা ছুইটার সময়, আলিপুর দাতব্য 
চিকিৎসালয়ে দেহ-ত্যাগ করেন। মধুসুদন শেষ সময়ে মুক্ত- 
ক্টে নিজের দোষ স্বীকার করিয়াছেন, এবং কোন ব্যক্তি 

যেন তাহার মত অপরিণামদশিতা। দেখাইয়া স্বহস্তে জীবনে 
বিষবৃক্ষ রোপণ না করে, তদ্দিষয়ে জগণ্কে সাবধান করিয়! 
গিয়াছেন। 

অশান্তিতে জীবন যাপন করিলেও মধুসূদনের জন্ম 
সম্পূর্ণ সার্থক হইয়াছিল । তিনি তাহার মাতৃভাষাকে এক 
নুতন শ্রীতে বিভূষিত করিয়া বঙ্গদেশের কৃতজ্তা-ভাজন 
হুইয়াছেন। তাহার জীবনী আমাদিগকে অনেক শিক্ষা দেয়। 
একদিকে যেমন তিনি সরল, অমায়িক, বিদ্যোৎসাহী, প্রকৃত 
কম্মা, সংকল্প সাধনে দৃঢ়প্রতিজ্ঞ ও সৎসাহমী ছিলেন, অন্য 
দিকে তিনি তেমনি ভোগী, বিলাসী, অপরিণামদর্শা, উচ্ছ্‌ঙ্খল 
এবং অমিতব্যয়ী ছিলেন। যেসকল দৌষ মধুসৃদনে ছিল, 
তন্মধ্যে অপরিমিতব্যয়িতাটাই ছিল প্রধান--হিসাব করিয়া 
চলিলে তিনি কখনও এত বিপদে পড়িতেন না। তিনি 
বলিতেন, বাধিক চল্লিশ হাজার টাকা না হইলে একজন 
ভদ্রলোকের চলিতেই পারে না। ঠিক চালে চলিবার জন্য 
তিনি খণ করিতে কখনও কুন্তিত হন নাই। অবশেষে খণ- 
জালে এরূপ জড়িত হইয়া! পড়েন যে, উত্তমর্ণগণের উৎপাতে 
তিনি সময়ে সময়ে আত্মহত্যাও করিতে চাহিতেন। তারপর 
মানদিক অশান্তি দুর করিবার জন্য এত অতিরিক্ত মগ্ঘপান 


_ পি মলি উকুন কলি টিটি হেহাকা কায 

এবং পরে ভিখাঁরীর মত দাতব্য চিকিওসালয়ে এই মহাকবিকে 
প্রাণত্যাগ করিতে হয়। দোষ গুণ মধুসূদনের চরিক্রে 
সমভাবেই ছিল। কিন্তু তিনি যে অদ্ধিতীয় প্রতিভাশালী 
কবি এবং বনুভ।ষাবিও পণ্ডিত ছিলেন, ইহাতে সংশয় 
নাই। 

টাদেরও কলঙ্ক আছে। কিন্তু তার লিগ জ্যোতস্বায় 
জগত মোহিত হয়। মধুসূদনের শত দোষ থাঁকিলেও তার 
প্রতিভায় বঙ্গভাষা উদ্ভাসিত। বঙ্কিম বাবু বলিয়াছিলেন,__ 
"যদি কোন আধুনিক এখ্্য-গর্বিবত ইউরোপীয় আমাদিগকে 
জিজ্ঞাসা করেন, তোমাদের আবার ভরস! কি ? বাঙ্গালীর 
মচধা মনুষ্য জম্মিয়াছে কে ? আমর! বলিব, ধশ্মোপদেশকের 
মধ্যে শ্রীচৈতন্যদেব, দার্শনিকের মধ্যে রঘুনাথ, কবির মধ্যে 
ভ্রীজয়দেব ও শ্রীমধুসূদন। 

“স্মরণীয় বাঙ্গালীর অভাব নাই। কুল্ল-কভট, রঘুনন্দন, 
জগল্লাথ, গদাধর, জগদীশ, বিদ্ভাপতি, চণ্তীদাস, গোবিন্দদাস, 
মুকুন্দরাম, ভারতচন্দ্র, রামমোহন রায় প্রভৃতি অনেক নাম 
করিতে পারি। অবনতাবস্থায়ও বঙ্গমাতা রত্বপ্রসবিনী। 
এই সকল নামের সঙ্গে মধুসূদন নামও বঙ্গদেশে ধন্য হইল। 
কেবলই কি বঙলগদেশে ?” 

বাস্তবিক বতদ্দিন বঙ্গ ভাষার গৌরব থাকিবে-্যতদিন 

বাঙ্গালী প্রতিভা ও কবিত্বের আদর করিবে, ততদিন তাহার! 
কবির হেমচন্দ্রের সহিত. কণ্) মিলাইয়া গাহছিবে-_- 
“সাহিত্য-কুস্থমে প্রমত্ব মধুপ 
বঙ্গের উজ্জ্র্ রুবি, 
তোমার অভাবে দেশ অন্ধকার 
শ্রীমধুন্থদন কবি।” 


শেষ 


